ABŞ-ın 16 senatoru Azərbaycan prezidenti İlham Əliyevə məktub yazıb. “AzadlıqRadisou”nun dərc etdiyi məktubu duqqətinizə çatdırırıq.\nBundan da çox narahatlıq yaradan isə hökumətinizin Azərbaycanda mətbuat azadlığını boğmasıdır. AzadlıqRadiosunun bürosu bağlanıb, araşdırmaçı jurnalist Xədicə İsmayılova həbs olunub.\nÖtən dekabrda hakimiyyət AzadlıqRadiosunun Bakı bürosunu möhürləyib. Bu, açıq-aşkar mətbuat azadlığını boğmaq məqsədilə, şübhəli ittihamlarla edilib.\nOfisin açılması üçün bir neçə aylıq danışıqlardan sonra AzadlıqRadiosu bu yaxınlarda ofisini tamamilə bağladığını elan edib. AzadlıqRadiosunun missiyası əhaliyə azad informasiya və xəbər axını çatdırmaqdır, əks halda əhalinin yalnız rəsmi mediaya çıxışı qalır.\nBu, AzadlıqRadiosu kimi azad media üçün daha dözümlü mühit yaratmaqla, həbsdəki jurnalistləri, fəalları və vətəndaş cəmiyyəti liderlərini dərhal azadlığa buraxmaqla həyata keçirilə bilər. Bununla siz ABŞ-Azərbaycan münasibətlərinin güclənməsi yolunda mühüm maneəni aradan qaldırmış olarsınız.\n"Freedom House" təşkilatının Mətbuat Azadlığı hesabatına görə, Azərbaycanda mətbuat azadlığı son on ildə azalıb. AzadlıqRadiosu ötən dekabrda bağlanandan sonra əməldaşları təqibə məruz qalıb, həbs qorxusuyla yaşayıb. Xədicə İsmayılova barəsində həbs qəti-imkan tədbiri isə avqustun 24-dək uzadılıb. Büro bağlananadək Radionun əməkdaşları Xədicə kimi dəqiq, müstəqil xəbərləmə ilə məşğul idilər”.\n“Son bir ildə saysız insan haqları təşkilatları insan haqları və müstəqil vətəndaş cəmiyyətinə, mətbuat azadlığına sistematik təzyiqlər barədə davamlı narahatlıq bildirib. Onlara qoşulur, sizi həmin fundamental hüquqlara hörmət qoymağa çağırırıq. Bu, AzadlıqRadiosu kimi azad media üçün daha dözümlü mühit yaratmaqla, həbsdəki jurnalistləri, fəalları və vətəndaş cəmiyyəti liderlərini dərhal azadlığa buraxmaqla həyata keçirilə bilər. Bununla siz ABŞ-Azərbaycan münasibətlərinin güclənməsi yolunda mühüm maneəni aradan qaldırmış olarsınız”.\nMəktub senator Richard Durbin-in təşəbbüsü ilə göndərilib və aşağıdakı senatorlar tərəfindən imzalanıb:\nBarbara Boxer (D-CA), Benjamin Cardin (D-MD), Dianne Feinstein (D-CA), Ron Johnson (R-WI), Mark Kirk (R-IL), Patrick Leahy (D-VT), Ed Markey (D-MA), John McCain (R-AZ), Robert Menendez (D-NJ), Chris Murphy (D-CT), Gary Peters (D-MI), Jack Reed (D-RI), Marco Rubio (R-FL), Jean Shaheen (D-NH) və Sheldon Whitehouse (D-RI).\nABŞ-ın "Freedom Now" təşkilatı senatorların bu təşəbbüsünü alqışlayıb.\nHakimiyyət təmsilçiləri ölkədə siyasi məhbusun olmadığını, fərdlərin konkret cinayətlərə görə cəzalandırıldığını bildirirlər.


Bakının TOP 5 Pizzaçısı! | Nuush Blog\nPosted in Genel, Maraqlı\nBakının TOP 5 Pizzaçısı!\nDostlarla yemək sifariş edəndə, təbii ki, hamı məhz Pizzaya üstünlük verir. Əslən İtaliyalı bu Yeməyi bizim gənclər o qədər bəyənib ki, Pizza rasionumuzun bir parçası olub. Digər tərəfdən də, gəncləri anlamaq olur – bu qədər ləziz, bol çeşidli və eyni zamanda da münasib qiymətlə təklif onunan ikinci bir Yemək tanıyırsız?\nElə məhz buna görə bu dəfə sizə Bakının, eyni zamanda da Nuush-un 5 ən popular Pizzaçılarından söz açırıq. Gözünüz Bizdə olsun\n1. Bella Pizza – qısa zamanda böyük populyarlıq qazanan Bella Pizza geniş və ləziz menyusu ilə seçilir. Hər mədəyə və cibə uyğun Böyük və Kiçik Boy Pizzalar təqdim olunur. Çeşid bolluğu və Pizzanın keyfiyyətindən isə bütün Bakı agahdır\nBella Pizza-da əla Fürsət də var: 2 Böyük Pizza sifariş edənə 1 lits içki PULSUZ\n2. Pit Stop menyusunda baxanda düşünürsən ki, görəsən bu restoran aşpazlarının bacarmadığı hər hansı yemək var?) Amma hər şeyi bir kənara qoyub yalnız Pizzalarından danışsaq belə uzun çəkər! Qısaca desək: Marqarita Pizzadan Havay Pizzasına kimi istənilən çeşiddə Pizzaların sifariş ünvanı Pit Stopdur.\nBiznes Lanç – Pizza + İçki – 6 azn, 2 nəfərlik Kombo Menyu – 14 azn, 4 nəfərlik Kombo Menyu – 24 azn\n3. Bakıda əsl İtaliya mətbəxinin dadını hiss etmək istəyənlər düşünmədən La Strada-dan sifariş etməlidir. Geniş kütlə içində sevilən La Strada Kiçik, Orta və Böyük boyda Pizzaları düz qapınıza gətirəcək!\nLa Stradanın Endirimli Pizza Menyusu əsl dostlarla party üçün düşünülüb – 4 Böyük Pizza sifariş edənə 1 Orta Pizza – PULSUZ! La Strada ilə hamı doysun!\n4. Öz mətbəxini məhz elə Pizza üçün işlədən Pizza Bruno Pizza bişirmədə lap ustadır. Ən sərfəli qiymətləri, əla xidməti və keyfiyyətinə görə, nə gizlədək, Bruno-dan sifarişlərin ardı-arası kəsilmir.\n5. Bütün Pizzanı yemək istəmirsən? Yoxsa bir neçə Pizza dadmaq istəyirsən? O zaman Pizza Villa-dan dilim Pizzalar məhz sənin üçündür! Bundan başqa Orta və Böyük boy Pizzalar, Fast Food və Salatlar ən qısa zamanda süfrənizdə çatdırılacaq.\nSifariş edin, Dostlar!\n24,059 Ümumi baxış sayı, 17 Bugünki baxışlar


Mahmudəli Çöhrəqanlı-55 - VHPVHP\nVətəndaş Həmrəyliyi Partiyasının sədri, Dünya Azərbaycanlıları Konqresinin həmsədri, millət vəkili Sabir Rüstəmxanlı Güney Azərbaycan Milli Oyanış Hərəkatının liderləri biri Mahmudəli Çöhrəqanlının 55 illik yubileyini təbrik edib. Təbrikdə deyilir:\nMahmudəli bəy, sizin ömrünüzə də millətinin azadlığı, dövlətinin müstəqilliyi yolunda mübarizə aparmaq missiyası yazılıb. Bütün məhrumiyyətlərə, çətinliklərə baxmayaraq, apardığınız bu mübarizə və mücadilənin bir gün haqqa varacağına heç bir şübhə ola bilməz. Tarixi torpaqlarımızın çox kiçik bir hissəsində apardığımız və sonu müstəqilliklə başa çatan Milli Azadlıq Hərəkatının taleyi buna əyani sübutdur. Ötən əsrin 80-ci illərinin sonunda çox az adam inanırdı ki, dünyanın iki happy wheels demo güclü dövlətindən biri olan SSRİ nə vaxtsa xalqların azadlıq mübarizəsi nəticəsində dağıla və əsarətdə olan millətlər müstəqil ola bilərlər. Ancaq bu baş verdi, çünki dünyanın heç bir zoru, heç bir gücü, heç bir silahı insanın azadlıq mübarizəsinin, azadlıq sevgisinin qarşısını almağa qadir deyil. Yetər ki, millətin bu istəyi, arzusu və müstəqilliyini qazanmaq üçün birliyi olsun.


Lənkəran, Bakı və Goranboyda piyadavurmalar nəticəsində 2 nəfər canından olub | Kəpəz Müstəqil Teleradio Şirkəti\n— 28.09.2015 00:18\nLənkəran, Bakı və Goranboyda piyadavurmalar nəticəsində 2 nəfər canından olub\nYük qatarı Lənkəranda 77 yaşlı kişinin həyatına son qoyub. Bakıda da bədbəxt hadisə yaşanıb. Ard-arda iki avtomobil tərəfindən vurulan piyada dünyasını dəyişib. Goranboyda baş verən qəzada isə piyada ölümün bir addımlığından dönüb.\nLənkaranda qeydə alınan hadisə Osmanlı-Astara dəmir yolunun 150-ci kilometrliyində, yolun Lənkəran rayonunun Göyşaban kəndi ərazisindən keçən hissəsində qeydə alınıb. Yük qatarı yolu keçmək istəyən 77 yaşlı Qiyas Ağayevi vurub. Lənkəran şəhər sakini hadisə yerində ölüb.\nBakının Nizami rayonu, Mikayıl Əliyev küçəsindəki şadlıq evlərindən birinin qarşısında da qəza qeydə alınıb. Toy məclisindən çıxan 60 yaşlı İsrafil Məstəliyevi əvvəlcə "Opel" daha sonra isə, "Hyundai" markalı avtomobil vurub. Zərbələrin təsiri güclü olduğundan piyada hadisə yerində ölüb. İlkin araşdırma zamanı məlum olub ki, "Hyundai" markalı avtomobilin sürücüsü hadisəni törətdikdən sonra avtomobili ilə ərazidən uzaqlaşıb. Polis əməkdaşları avtomobilin dövlət nömrə nişanlarından birini ərazidə tapdıqdan sonra axtarışlara başlayıb. Nizami RPİ-nin əməkdaşlarının verdiyi məlumata görə, hadisənin baş vermə səbəbləri ərazidəki müşahidə kameralarına baxıldıqdan sonra bilinəcək.\nGoranboyda isə 36 yaşlı şəxs avtomobillə vurulub. Ötən gün axşam saat 23:00 radələrində Goranboy rayon sakini 36 yaşlı Vüsal Ələsgərov bədənin müxtəlif nahiyələrində çoxsaylı xəsarətlərlə Gəncə Şəhər Təcili Tibbi Yardım Xəstəxanasına gətirilib. Həkimlər dərhal yaralını Travmatologiya şöbəsinə yerləşdirirək lazımi tibbi yardım göstəriblər. Ələsgərovun yaxınlarının bildirdiyinə görə, xəstə yaşadığı Dəliməmmədli şəhəri ərazisində avtomobil vurması nəticəsində xəsarət alıb. Yaralının vəziyyəti orta-ağırdır. Onun kim tərəfindən və hansı avtomobillə vurulduğu məlum deyil.\nBütün faktlarla bağlı hüquq mühafizə orqanı əməkdaşları tərəfindən araşdırmalara başlanılıb.


“Anamın Kitabı – 2015″ Ədəbi Mükafatının qalibləri mükafatlandırıldı | SENET.AZ Son Yazılar\nBuradasınız: Ana səhifə / Anamın kitabı / Manşet / “Anamın Kitabı – 2015″ Ədəbi Mükafatının qalibləri mükafatlandırıldı\n“Anamın Kitabı – 2015″ Ədəbi Mükafatının qalibləri mükafatlandırıldı\n369 Baxış Gənc Tamaşaçılar Teatrında “Anamın Kitabı” Ədəbi Mükafatının “Pyes Müsabiqəsi-2015” qaliblərinin mükafatlandırma mərasimi keçirildi. Tədbirdə ilk olaraq mükafatın keçənilki qalibinin “Arzu və Murad” pyesi əsasında səhnələşdirilən tamaşanın premyerası nümayiş olunub. Daha sonra baş tutan mükafatlandırmada teatrın rejissoru, Azərbaycanın əməkdar incəsənət xadimi Bəhram Osmanov tamaşaçılara və qonaqlara “Anamın Kitabı” Ədəbi Mükafatı haqqında məlumat verib. Layihənin ideya müəllifi f.ü.f.d., dos Şəmil Sadiqə söz alaraq, müsabiqənin ideyasının yaranması zərurətindən bəhs edərək, tarixçəni iştirakçılarla bölüşüb: “İlk dəfə belə bir ideya yarananda hörmətli akademikimiz İsa Həbibəyli ilə bu barədə məsləhətləşdim. O, da bu fikri çox bəyəndiyini bildirdi və layihənin keçirilməsi üçün bizə dəstək oldu. Müsabiqə zamanı müəlliflərə belə bir şərt qoymuşduq ki, göndərdikləri əsərlər milli dövlətçilik ideyalarına xidmət etməlidir. Təəssüf ki, bu il müsabiqənin qalibi olmadı. Ona görə də qərara aldıq ki, bundan sonra mükafatlandırma mərasimi iki ildən bir keçirilsin”.\nAzərbaycan Milli Elmlər Akademiyasının Ədəbiyyat İnstitutunun direktor müavini, filologiya elmləri doktoru Məmməd Əliyev də öz növbəsində tədbirin yüksək təşkil olunduğunu bildirdi.\nAMEA-nın Ədəbiyyat İnstitutunun direktoru, akademik İsa Həbibəyli çıxışında dram əsərlərinin azlığına diqqət çəkdi: “Bildiyiniz kimi dram əsər yazan müəlliflərin sayı elə də çox deyil. “Anamın Kitabı” Ədəbi Mükafatı da məhz gəncləri bu sahədə həvəsləndirmək məqsədi ilə təsis olunub. Müsabiqəyə göndərilən əsərləri oxudum. Gəldiyim qənaətə görə yazarlarımız teatrı görmədən, onun səhnə imkanlarını bilmədən dram əsərləri yazırlar. Buna görə də onlara məsləhət görərdim ki, teatrlarımızda tez-tez olsunlar”.\nDaha sonra qaliblərin mükafatlandırma mərasimi baş tutub. Xəbər verdiyimiz kimi, Münsiflər Heyətinin qərarı ilə müsabiqənin I yeri verilməmişdi. II yer  “Qar gözləyərkən” pyesi ilə Elnur Rzayev, III yer “Erməni lavaşı” pyesi ilə Ülviyyə Mustafayeva və IV yer “Yurd itkisi” əsəri ilə Zaur Vedili layiq görülüb.\nMüsabiqənin Fəxri Fərmanı ilə təltif edilənlər sırasında “Qızıl heraldika” əsərinə görə Xəyalə Murad yer alıb.\nHəmçinin uğurlu iştirakına görə Orxan İsmayıl diplomla təltif edilib.\nQeyd edək ki, “Anamın Kitabı” Ədəbi Mükafatı milli ədəbiyyatın inkişafına dəstək məqsədi ilə Hədəf Nəşrlərinin tərəfindən təsis edilib və keçənilki qalibi Sevinc Elsevər olub.\nBölmə : Anamın kitabı, Manşet Əvvəlki yazı Cek London – “Qurd oğlu” Növbəti yazı\nTürkiyəli yazar: “Şairlər Namiq Qaraçuxurluyla söz yarışına girir” Bizi izləyin!Ədəbiyyat Kişidi bu…


Azərbaycanda polkovnik VƏFAT ETDİ - Modern.Az Azərbaycan və dünya xəbərləri\n20 İyul 2021, 19:44 | ÖLKƏ\nAzərbaycanda polkovnik VƏFAT ETDİ\nEhtiyatda olan polkovnik Yavər Məcidov vəfat edib.\nModern.az xəbər verir ki, bu barədə onun yaxınları məlumat yayıblar.\nQeyd edək ki, Məcidov Yavər Məhəmmədəli oğlu 1951-ci il iyulun 17-də Zəngilan rayonunda anadan olub.\nBirinci Qarabağ müharibəsi zamanı ehtiyatda olan baş leytenant Yavər Məcidov Zəngilan rayonunda yaradılan hərbi hissədə şəxsi heyətlə iş üzrə komandir müavini kimi xidmətə başlayıb.\nDaha sonra Y.Məcidov Müdafiə Nazirliyi Siyasi və Sosial İşlər İdarəsində Sosial Hüquq Müdafiəsi şöbəsinin baş təlimatçısı-şöbə rəisinin müavini təyin edilib.\nO, həmçinin Müdafiə Nazirliyinin Siyasi və Sosial işlər idarəsində hərbi qulluqçuların Sosial-Hüquq Müdafiəsi və Hərbi İntizamın Təhlili şöbəsinin rəisi vəzifəsində çalışıb.\nBundan əlavə, polkovnik Y.Məcidov Müdafiə Nazirliyinin Təhsil, Tədris və Elmi Tədqiqatlar idarəsində müxtəlif vəzifələrdə xidmət edib.


İri un və çörək istehsalçıları qiymətlərlə bağlı müraciət yayıb - 24media.az\nİri un və çörək istehsalçıları qiymətlərlə bağlı müraciət yayıb\n24media Yanvar 4, 2022 13:51 0\nMəlum olduğu kimi, baş verən qlobal neqativ proseslər, qeyri-müəyyənliklər, istehsala və təchizat zəncirlərinə təzyiqlər, həmçinin COVİD-19 pandemiyası səbəbindən dünyada ərzaq məhsulların qiyməti kəskin artıb. Bu proseslər ərzaqlıq buğdanın qiymətinə də təsirsiz ötüşməyib.\n24Media-nın məlumatına görə, bu barədə İri un və çörək istehsalçılarının yaydığı müraciətdə qeyd olunub.\n"Azərbaycana ərzaqlıq buğdanın idxalının əsasən Rusiya Federasiyasından həyata keçirildiyi üçün Rusiya bazarında baş verən qiymət artımı bu məhsulun ölkəmizə daha yüksək qiymətlərlə tədarükü ilə nəticələnir. Əlavə olaraq, Rusiya Federasiyasında 2021-ci ilin fevral ayından etibarən yüksək ixrac rüsumunun tətbiqi də qiymətlərin artmasına ciddi təsir göstərir. 2021-ci ilin dekabr ayında Rusiya Federasiyasında ərzaqlıq buğdanın 1 tonunun orta aylıq ixrac qiyməti 2019-cu ilin analoji dövrü ilə müqayisədə 58,7%, 2020-ci ilin dekabr ayı ilə müqayisədə isə 33,1% yüksək olmuşdur.\nBununla belə, qlobal qiymət artımlarının Azərbaycan bazarına neqativ təsirlərinin azaldılması məqsədilə dövlət tərəfindən il ərzində un idxalçılarına və istehsalçılarına böyük dəstək göstərilmişdir. Belə ki, ölkədə ərzaqlıq buğda ehtiyatlarının lazımı səviyyəyə çatdırılması məqsədilə 2020-ci ildən başlayaraq tədarükçülərə subsidiyalı kreditlər ayrılır. Əlavə olaraq, 2021-ci ilin fevral ayından başlayaraq un istehsalçılarına subsidiyalar ödənilmiş, ərzaqlıq buğdanın idxalı və satışı, həmçinin unun və çörəyin satışı ƏDV-dən azad olunmuşdur. Biz sahibkarlara göstərilən dəstək tədbirlərinin nəticəsidir ki, qlobal qiymət dəyişiklikləri Azərbaycan bazarına ciddi təsir etməmiş, 50 kq-lıq bir kisə unun topdan satış qiymətini 26 manat səviyyəsində saxlamağa imkan vermişdir.\nQazi və şəhid ailələrinin 5,6 milyon manatlıq borcları ödənilib.\nAzərbaycanda pandemiya dövründə pərakəndə ticarət dövriyyəsinin...\n24media İyun 10, 2020 0\nElman Rüstəmov da 1 aylıq maaşını Fonda köçürdü\n24media.az Sentyabr 6, 2019 0\nBu il əmək müqavilələrinin sayında 100 minə yaxın artım...\n24media May 1, 2020 0\nİbrahim Məmmədov: Əhaliyə dəyən zərərin minimallaşdırılması...


Fasilə dövrünün mənzərəsi » Football-plus.az\n10 avq 19:21liqa\n“Zirə” “yay çempionu”, “Qarabağ” formal autsayderdi\nSabah daxili yarışlarda susqunluğa son qoyulacaq. Premyer-liqa klubları yeni mövsümə hazırdı. Düzdü, hələ kimin hazır olub-olmadığını dəqiq söyləmək olmaz. “Cücəni payızda sayarlar” deyimi indiki halda yerinə düşür. Belə ki, sentyabra qədər, yəni bir neçə tur arxada qalandan sonra artıq kimin nəyə qadir olduğu görünəcək. Bununla belə, mövsümlərarası fasilə dövrünə, komandaların toplanışının keyfiyyətinə, yoxlama oyunlarındakı nəticələrə, rəqiblərin kimliyinə görə müəyyən qənaətə gəlmək olar. Həmçinin, kim daha çox oyun keçirib, klublarımız bu yayda daha çox hansı ölkə təmsilçiləriylə gücünü sınamağa üstünlük verib? Bu sualların cavabını hazırlıq dövrünün dəyərləndirməsi ilə tanış olaraq öyrənəcəksiz.\n“Qonşudan dala qalma” prinsipi\nBəribaşdan qeyd edək ki, 8 premyer-liqa təmsilçisinin hamısı hazırlığını ölkə xaricində keçdi ki, bu da son illərdə ilk dəfədi baş verir. Hətta maliyyə sıxıntısı yaşayan komandalar da xaricə üz tutdu. Təmsilçilərimiz 2 ölkədə toplanış keçdi ki, “Qarabağ”, “Qəbələ” və “Neftçi” Avstriyaya, “İnter”, “Zirə”, “Sumqayıt”, “Kəpəz” və elitanın debütantı olacaq “Səbail” qardaş ölkə Türkiyəyə üz tutmuşdu. Bir sözlə, hamı ona yaradılan şəraitdən maksimum yararlandı. Onu da qeyd edək ki, “Qəbələ” bu yay bütün yoxlama görüşlərini ölkə xaricində keçirən yeganə komandadı. “Ağ-qaralar” həm də ən çox (8 oyun) yoxlama matçı keçirən premyer-liqa təmsilçisidi. “Kəpəz”, “Sumqayıt”, “Neftçi” və “Səbail” 7, “Zirə” 6, “Qarabağ”la “İnter” isə 5 oyunda qüvvəsini sınayıb.\nCoğrafiya genişləndi: 14 ölkə\nKomandalarımızın hansı ölkəyə üz tutması növbəti mövsümə hazırlıq baxımından ciddi önəm daşımaya bilər, ancaq rəqib seçimi mütləq qeyd olunmalıdı. Ötən yay əksəri zəif, ölkəsinin aşağı liqa təmsilçiləriylə qarşılaşmağa üstünlük vermişdisə, bu dəfə nümunə xeyli ürəkaçandı. Məsələn, “Neftçi” Almaniya Bundesliqasının iddialıları “Şalke-04” və “Herta”yla, “Qarabağ” və “Qəbələ” “Axmat”a, həmçinin, ağdamlılar Moskva, qəbələlilər isə Kiyev “Dinamo”suyla, “İnter” və “Zirə” isə Rumıniya “Vitorul”u ilə gücünü sınadı. Sanballı komandaların sayı 15-dən çoxdu.\nÜmumiyyətlə, premyer-liqa təmsilçiləri yay fasiləsi müddətində cəmi 52 yoxlama matçı keçirdi ki, bunun 30-u əcnəbilərlə oldu. Yeri gəlmişkən, bu baxımdan ötən iki mövsümlə müqayisədə məhsuldarlıq nəzərə çarpır. Belə ki, 2015-in yayında 48, ötən il isə 40 matç baş tutmuşdu.\nCoğrafiyaya gəlincə, 30 oyundan 6-sı Türkiyə, 4-ü Səudiyyə Ərəbistanı, 9-u isə hərəsiylə 3 görüş olmaqla, Rusiya, Avstriya və Bolqarıstan ilə baş tutub. Ümumiyyətlə isə qarşılaşdığımız 28 komanda 14 ölkənin payına düşür. Təmsilçilərimiz rəqiblərdən üçüylə iki dəfə qarşılaşıb. Belə ki, “Axmat” və ÇSKA “Qarabağ”la “Qəbələ”nin, “Vitorul” isə “İnter”lə “Zirə”nin ortaq rəqibi olub.\nNəticələr ürəkaçan deyil: üçqat gerilik\nYoxlama oyunlarındakı nəticələr prinsipial sayılmasa da, ümumi balansı diqqətinizə çatdırmağı lazım bilirik. Balans xeyrimizə deyil. Belə ki, 30 oyundan cəmi 8-də qələbə qazanmış, 3-də heç-heçə edib 19-da uduzmuşuq. Bu da üç dəfədən də böyük üstünlük deməkdi. Halbuki ötən yay ümumi balans tərəfimizdəydi. Bu da qeyd etdiyimiz kimi, rəqib seçimiylə izah oluna bilər. Nəzər yetirsək, təmsilçilərimiz Kolumbiyanın, Səudiyyə Ərəbistanının və Avstriyanın “qaz” komandalarıyla görüşlərdə böyük üstünlük qazanıb, “torbalarını doldurub”.\nBizimkilər qarşılaşdığı 14 ölkə təmsilçisindən yalnız 5-ni ümumi balansda üstələyib.\nKolumbiya 2 2 0 0 9-0 6\nAvstriya 3 2 0 1 15-1 6\nSəudiyyə Ərəbistanı 4 2 0 2 6-6 6\nRumıniya 1 1 0 0 2-1 3\nHollandiya 1 1 0 0 1-0 3\nBƏƏ 1 0 1 0 1-1 1\nOman 1 0 1 0 0-0 1\nTürkiyə 6 0 1 5 3-12 1\nUkrayna 1 0 0 1 1-2 0\nRusiya 3 0 0 3 0-3 0\nÖzbəkistan 1 0 0 1 1-4 0\nDanimarka 1 0 0 1 1-5 0\nAlmaniya 2 0 0 2 0-5 0\nBolqarıstan 3 0 0 3 2-9 0\nCəmi: 30 8 3 19 42-49 27\n“Zirə” “yay çempionu”du\nYazının əvvəlində premyer-liqa təmsilçilərinin xaricdə məhz əcnəbi komandalarla oyunlarının nəticəsinə toxunduq, amma əslində, hazırlıq dönəmindəki matç sayı daha çoxdu. Hər halda, bəziləri bir-biriylə və digər yerli komandalarla da qarşılaşıb. Düzdü, “İnter”lə “Zirə” həm Azərbaycanda, həm də Türkiyədə güclərini sınayıblar. Təbii ki, ümumi nəticələrə əsasən yay fasiləsi dönəmində kimin daha güclü olduğunu deyə bilərik. Mövsümlərarası fasilənin ən güclüsü “Zirə”di. Qəsəbə təmsilçisi 6 oyun keçirib və bunların 4-də qələbə qazanaraq, 67 faizlik nəticə göstərib. Yeri gəlmişkən, hazırlıq çərçivəsində baş tutan oyunlarda məğlubiyyətsiz komanda yoxdu. Yoxlama oyunlarının nəticəsinə görə Avroliqada iştirak edən və 2-ci mərhələdə dayanan “İnter” 2-ci, “Kəpəz” isə 3-cüdü. Az sınaq matçı keçirməsinə rəğmən, bu boşluğu ÇL-dəki oyunlar hesabına sığortalayan “Qarabağ”ın ən pis nəticə göstərməsi də formal sayılmalıdı. Hər halda, hazırlığa Bakıda “Bakı” üzərində 9:0-lıq darmadağınla başlayan və sanki “zolaqlılar”ın ahına tuş gələrək, Avstriyada bütün görüşlərdə uduzan ağdamlılar beynəlxalq arenada üzləri güldürür. Qurban Qurbanovun yetirmələri ÇL-in pley-offuna yüksəlməklə tarixi uğura imza atıb, qalır qarşıdakı iki həftə ərzində daha bir ilki gerçəkləşdirmək.\nBütün yoxlama oyunları\nQarabağ – 5 oyun\nAxmat (Rusiya) 0:1\nÇSKA (Bolqarıstan) 2:5\nDinamo (Rusiya) 0:1\nBrondbü (Danimarka) 1:5\nQəbələ - 8 oyun\nFulpmes (Avstriya) 8:0\nVakker (Avstriya) 0:1\nÇSKA (Bolqarıstan) 0:2\nLudoqorets (Bolqarıstan) 0:2\nQrodiq (Avstriya) 7:0\nDinamo (Ukrayna) 1:2\nUtrext (Hollandiya) 1:0\nİnter – 5 oyun\nKolumbe Sportive (Kolumbiya) 1:0\nViitorul (Rumıniya) 2:1\nZirə 0:2, 1:2\nZirə - 6 oyun\nKolumbe Lobo (Kolumbiya) 8:0\nVitorul (Rumıniya) 1:2\nİnter 2:0, 2:1\nKəpəz – 7 oyun\nSamsunspor (Türkiyə) 1:2\nElazığspor (Türkiyə) 0:0\nAnkaragücü (Türkiyə) 0:2\nSumqayıt – 7 oyun\nOsmanlıspor (Türkiyə) 1:2\nƏl-Fateh (Səudiyyə Ərəbistanı) 3:0\nAdana Dəmirspor (Türkiyə) 1:2\nSivasspor (Türkiyə) 0:4\nƏl-Tavon (Səudiyyə Ərəbistanı) 1:0\nSabail 1:0, 2:2\nNeftçi – 7 oyun\nŞalke-04 (Almaniya) 0:1\nƏl-Əyn (Birləşmiş Ərəb Əmirlikləri) 1:1\nHerta (Almaniya) 0:4\nSəbail – 7 oyun\nU-21 (Oman) 0:0\nƏl-İttifaq (Səudiyyə Ərəbistanı) 1:4\nPaxtakor (Özbəkistan) 1:4\nƏl-Raed (Səudiyyə Ərəbistanı) 1:2\nSumqayıt 0:1, 2:2\nZirə 6 4 0 2 17-4 12 67\nİnter 5 3 0 2 5-5 9 60\nKəpəz 7 3 2 2 9-6 11 52\nSumqayıt 7 3 1 3 9-10 10 48\nNeftçi 7 3 1 3 5-8 10 48\nQəbələ 8 3 0 5 17-8 9 38\nSəbail 7 1 2 4 7-13 5 24\nQarabağ 5 1 0 4 12-12 3 20\nCəmi: 52 21 6 25 81-66 69 44\nQeyd: 1 - komanda, 2 - oyun, 3 – qələbə, 4 -\theç-heçə, 5 – məğlubiyyət, 6- top fərqi, 7 - xal, 8 - faiz.\n“Səbail” qələbəyə həsrətdi Mövqeyimiz dəyişməsə də...


Liseydə və ya Kollecdə Uğur qazanmaq üçün Fəaliyyət Planı - Rəylər - 2021\nLiseydə və ya Kollecdə Uğur qazanmaq üçün Fəaliyyət Planı\nStrateji planlar bir çox təşkilatın müvəffəqiyyətli və yolda qalması üçün istifadə etdiyi vasitələrdir. Strateji bir plan uğur üçün yol xəritəsidir. Liseydə və ya kollecdə akademik müvəffəqiyyətə bir marşrut yaratmaq üçün eyni cür planlardan istifadə edə bilərsiniz. Plan bir illik orta məktəbdə və ya bütün təhsil təcrübənizdə uğur qazanmaq üçün bir strategiyanı əhatə edə bilər. Başlamağa hazırsınız? Ən əsas strateji planlarda bu beş element var:\nStrategiya və ya metodlar\nQiymətləndirmə və icmal\nMissiya Bəyanatı yaradın\nTəhsil ili (və ya dörd il) üçün ümumi missiyanızı təyin edərək müvəffəqiyyət üçün yol xəritənizi atacaqsınız. Xəyallarınız a adlı yazılı bir şərhdə sözlərə çevriləcəkdir missiya barədə bəyanat. Əldə edəcəyiniz işləri əvvəlcədən qərar verməli, sonra bu hədəfi müəyyənləşdirmək üçün bir paraqraf yazmalısınız.\nBu açıqlama bir az qeyri-müəyyən ola bilər, ancaq bu yalnız başlanğıc mərhələsində böyük düşünmək lazım olduğuna görə. (Bir az sonra ətraflı məlumat verməyinizi görəcəksiniz.) Bəyanatda ən yüksək potensialınıza çatmağınıza imkan verən ümumi bir hədəf göstərilməlidir.\nBəyanatınız fərdiləşdirilməlidir: bu, fərdi şəxsiyyətinizə, eləcə də gələcək üçün xəyallarınıza uyğun olmalıdır. Bir missiya bəyanatını hazırlayarkən, xüsusi və fərqli olduğunuzu düşünün və hədəfinizə çatmaq üçün xüsusi istedadlarınıza və güclü tərəflərinizə necə müraciət edə biləcəyinizi düşünün. Bir şüar da irəli sürə bilərsən.\nNümunə Missiya Bəyanatı\nStephanie Baker, sinifinin ən yaxşı iki faizini bitirməyə qərarlı bir gənc qadındır. Onun vəzifəsi müsbət münasibətlər qurmaq üçün şəxsiyyətinin açıq-saçıq, açıq tərəfindən istifadə etmək və qiymətlərini yüksək tutmaq üçün çalışqan tərəfinə toxunmaqdır. Sosial bacarıqları və təhsil bacarıqları üzərində qurularaq peşə nüfuzu qurmaq üçün vaxtını və münasibətlərini idarə edəcəkdir. Stefaninin şüarı: Həyatını zənginləşdir və ulduzlara çat.\nMəqsədlər, missiyanızı yerinə yetirmək üçün yerinə yetirməli olduğunuz bəzi göstəriciləri müəyyən edən ümumi ifadələrdir. Çox güman ki, səfərinizdə qarşınıza çıxa biləcək bir sıra maneə hallarına müraciət etməlisiniz. İşdə olduğu kimi, hər hansı bir zəif tərəfinizi tanımalı və hücum strategiyanıza əlavə bir müdafiə strategiyası yaratmalısınız.\nEv tapşırıqlarını yerinə yetirmək üçün müəyyən vaxtlar ayıracağam.\nBöyük tövsiyələr yazan müəllimlərlə münasibətlər quracağam!\nVaxt itirmə fəaliyyətlərini yarıya qədər müəyyənləşdirib aradan qaldıracağam.\nMən dramla əlaqəli və enerjimi tökməklə hədələyən münasibətləri idarə edəcəyəm.\nHər Məqsədlərə çatmaq üçün strategiyalarınızı planlaşdırın\nİnkişaf etdirdiyiniz hədəflərə yaxşı baxın və onlara çatmağın xüsusiyyətləri ilə tanış olun. Məqsədlərinizdən biri gecə iki saatını ev tapşırığına həsr edirsə, bu məqsədə çatmaq üçün bir strategiya başqa nəyə müdaxilə edə biləcəyini və ətrafında planlaşdırmağı qərara almaqdır.\nGündəlik və planlarınızı araşdırarkən həqiqi olun. Məsələn, asılılıq varsa Amerika İdolu və ya Beləliklə, Rəqs edə biləcəyinizi düşünürsünüz, şou (lar) ı qeyd etməyi planlaşdırın və həmçinin başqalarının sizin üçün nəticələri korlamaması üçün.\nGörün bu reallığı necə əks etdirir? Sevimli bir şou ətrafında planlaşdırma qədər cəlbedici bir şeyin strateji plana aid olmadığını düşünürsənsə, yenidən düşün! Real həyatda, ən populyar reallıq şoularından bəziləri həftəmizin dörd-on saatını (izləyir və müzakirə edir) istehlak edir. Bu, yalnız sizi yıxa biləcək gizli yol blokudur!\nMəqsədlər məqsədlərdən fərqli olaraq zəruri, lakin qeyri-müəyyən olan aydın və ölçülə bilən ifadələrdir. Bunlar müvəffəqiyyətin konkret sübutlarını təqdim edən xüsusi aktlar, alətlər, nömrələr və əşyalardır. Bunları etsəniz, yolda olduğunuzu biləcəksiniz. Hədəflərinizi yerinə yetirməsəniz, məqsədlərinizə çatmadığınıza zəmanət verə bilərsiniz. Strateji planınızda bir çox şey haqqında özünüzü uşaq edə bilərsiniz, lakin məqsədlər deyil. Buna görə vacibdirlər.\nBir planlayıcı satın al və hər gün ona yaz.\nEv tapşırığı müqaviləsi imzalayın.\nƏn sevdiyim şouları qeyd etmək üçün bir cihaz təmin edin.\nƏn yaxşı öyrənmə üslubumu müəyyən etmək üçün bir təlim tərzi imtahanı verin.\nİlk cəhdinizdə yaxşı bir strateji plan yazmaq asan deyil. Bu, əslində bəzi təşkilatların çətin tapdığı bir bacarıqdır. Hər strateji planda təsadüfi bir gerçəkliyi yoxlamaq üçün bir sistem olmalıdır. İlin yarısında hədəflərə cavab vermədiyinizi taparsan; və ya hədəflərinizin olmağınız lazım olan yerə getməyinizə kömək etmədiyini "missiyanıza" bir neçə həftə aşkar etsəniz, strateji planınıza yenidən baxmağın vaxtı gələ bilər.\nCopyright 2021 \_ Bilişsel Məlumat Portalı \_ Liseydə və ya Kollecdə Uğur qazanmaq üçün Fəaliyyət Planı


`Kasıb olsam da, kişi kimi qızam…` – Aytəkin Alxaslı (Müsahibə) | SUMQAYITXEBER.COM\nXƏBƏR GÖNDƏR Sumqayıt müasir turizm mərkəzinə çevrilir – VİDEO REPORTAJ\nSUMQAYITXEBER.COM > ÖLKƏ > `Kasıb olsam da, kişi kimi qızam…` – Aytəkin Alxaslı (Müsahibə)\n`Kasıb olsam da, kişi kimi qızam…` – Aytəkin Alxaslı (Müsahibə)\nMüəllif: sumqayitxeber.com • Tarix: 7 Noyabr 2016 • Baxış sayı: 2,015 dəfə • Şərh yoxdur\nTweet“Mirşahin tələbə yoldaşımdır, özümü gözə soxmağı bacarmıram”\n“Mən ANS-lə ailə həyatı qurdum…”\nTanınmış telejurnalist Aytəkin Alxaslı AzVision.az-ın suallarını cavablandırıb. Xanım jurnalistlə müsahibəni təqdim edirik:\n- Aytəkin xanım neçə ildir bu sahədəsiniz?\n-Gələn il jurnalistikada olmağımın 30 ili tamam olacaq. 18 ildir ki, ANS televiziyasının Qusar bürosunun müxbiri işləyirəm. Avqustun 1-də 18 ilim tamam oldu. Təəssüf ki, həmin günü ANS-siz qeyd etdim.\n-Necə qeyd etdiniz?\n-Həmin günü qeyd etmədim. Çünki ürəyimcə olmadı, 18 il işlədiyim sevimli işimdən ayrılmışam. Düzdür, bu ayrılıq müvəqqətidir. Ümid edirik ki, işimiz bərpa olunacaq. Mənə sual verirlər ki, iş yerin bağlandı, niyə Qusardan öz rayonuna – Şəkiyə getmirsən? Ümidlə yaşayıram. Belə bir söz var: ümid sonda ölür. Mənim hələ ümidim ölməyib.\n- Maddi durumunuz necədir? -Hələlik çətinliyim yoxdur. Mənim iki qardaşım, iki bacım var. Onlar mənə dəstək olurlar. Amma mənəvi aclıq çəkirəm. Mənəvi böhran içindəyəm.\n-Səbəbini bilmək istərdik… -Ac deyiləm, paltarsız deyiləm. Elə bil ki, mən bir burulğana düşmüşəm. Bu yaşıma qədər cəmi bir gün istirahət nədir bilməmişəm. Təsəvvür edin, iyulun 18-dən bu günə qədər işsizəm, yaradıcılıqla məşğul olmuram. ANS bağlanandan sonra bir neçə iş təklifi oldu, amma qəbul eləmədim. ANS-in açılacağına inanıram. Qəmli notlara köklənmək istəmirəm.\n-İş təklifləri televiziyalardan idi, yoxsa…?\n- Sözün açığı, ANS-dən başqa heç bir yerdə işləmək istəmirəm. Demirəm ki, hanısa telekanal, mətbuat orqanı pisdir. Sadəcə getmək istəmirəm.\n-Geridə qoyduğunuz 18 ildə ANS sizə nə qazandırdı? Yaxud nə itirdiniz?\n-İndi insanları tanımaq üçün yaxşı məqamdır. Ömrün boyu yaxışılıq etdiyin insandan ancaq diqqət gözləyə bilərsən. Təəssüf ki, heç adi diqqət də görməyəndə, insana pis təsir edir. Mənim üçün mənəvi dəstək hər şeydən üstündür. Heç vaxt maddi dəstəyə ehtiyac duymamışam. Ehtiyacım olsa da bunu özümdən başqa heç kimə hiss etdirməmişəm. Bu gün mənim cibimdə pul az ola bilər. Amma mən heç vaxt icazə verməmişəm ki, cibimə haram pul girsin. İşsizlik mənə bəzi insanları tanımaq üçün fürsətdir. Kimin dost, kimin düşmən olduğunu anladım. Özünü dost görənlərin əsl üzlərini gördüm. Bəziləri heç yada da salmır. Mənim qəlbim, beyinim işsiz deyil.\n-Gününüzü necə keçirirsiniz? - Boş vaxtlarımda yazı-pozu ilə məşğul oluram. Hazırda öz xatirələrimi qələmə alıram. Mənəvi baxımdan mən işsiz deyiləm. İllərlə ürəyimdə qalanları vərəqə köçürürəm, kitab yazıram.\n-Belə başa düşdüm ki, öz həyatınızdan kitab yazırsınız…\n-Bəli, fürsətdən istifadə edib, həyatımı qələmə alıram. Çətin yol keçmişəm. Kitabın yeganə qəhrəmanı özüməm. Orada üzləşdiyim, yaşadığım çətin günləri, problemləri yazıram.\n-Həyatda ən böyük çətinliyiniz nə olub? -Mən 7 dəfə imtahan verdikdən sonra jurnalistikaya qəbul olmuşam. Şəxsi həyatımı bu sənətə qurban vermişəm. Böyük məmnuniyyətlə ailə həyatı qura bilərdim. Mən ANS-lə, işimlə, sənətimlə ailə həyatı qurdum. Peşman da deyiləm.\n-Bundan sonra ailə həyatı qurmağı düşürsünüzmü?\n-Bundan sonra qətiyyən ola bilməz. İstəmirəm. Əlbəttə, hər kəs evlənməli, ailə həyatı qurmalıdır. Mənim sevgilim, həyat yoldaşım işim idi. Bu, bir həqiqətdir. Ailə qurmaq planımda yoxdur. Amma həyatdır, hər an hər şey ola bilər. Mən yaxşı qismət gözləmirəm. Bəzən yaxşı qismət insanın öz əlində olur. Artıq o səhifəni bağlamışam.\n-Telekanal rəhbərəliyi ilə münasibətiniz necədir?\n-Mirşahin müəllim mənə həmişə dəstək olub. Nəzərə alaq ki, o, mənim tələbə yoldaşımdır. Onunla tez-tez əlaqə saxlayırıq, səmimi görüşlərimiz olur. Ümumilikdə rəhbərliklə münasibətim yaxşıdır, problemim olmayıb.Onlar məni yaxşı tanıyırlar. Məndə özümü gözə soxmaq yoxdur.\n- ANS bağlanandan sonra bir çox jurnalistlər özlərinə yeni iş yeri tapdılar. Onlar kamandanı tək qoymaqla doğrumu etdilər?\n-Bəziləri gizlin şəkildə getdi. Bəziləri isə qayıdacaqlarını bəyan edərək getdilər. Ehtiyacları, kredit borcları var. Mən onları qınamıram. Amma çətin günlərimizdə gedənlərə yaxşı baxmıram. Gedirsənsə, niyə qayıdırsan?\n-18 il eyni yerdə işləmək asan məsələ deyil. Görünür, saçlarınızı bu işdə ağartmısınız? -Saçlarım ağarıb. Özümə baxmağı sevmirəm. Bu mənim həyat rərzimdir. Yaxın günlərdə stilimi dəyişəcəyəm, saçlarımı rəngələyəcəm. İki il öncə mən anamı itirmişəm. Anamdan sonra saçlarım ağardı. Analar müqəddəsdir. Atamı isə 15 il əvvəl itimişəm. Müəllim ailəsində böyümüşəm. Atam camış saxlayaraq filalogiya elmələr namizədi olub.\nAildə beş uşağıq. Çox çətinliklə ali təhsil almışıq. Atamız halal pulla bizi böyüdüb. Anam həmişə bizə deyirdi ki, sən atana oxşamısan, sözü üzə deyirsən. Tələbə vaxtı ətin günlərim çox olub. Bizə ayda 100 manat göndərirdilər. Həmin pulla evin kirayə pulunu verirdik, yerdə qalan pulla dolanırdıq. O qədər çətin günlər yaşamışam ki, deməyə söz tapa bilmirəm. Pul, var-dövlət arzusu ilə yaşamamışam. Ancaq iş barədə düşünmüşəm. Şükürlər olsun ki, kasıb olsam da, başım dik olub. Kimdənsə rüşvət alıb, yanında üzü qara qalmamışam. Anamın dediyi kimi, kişi kimi mərd yaşamışam.\nRəhmətlik anam həmişə məndən nigaran olub. İndi də tez-tez yuxularıma girir. Hiss edirəm ki, anamın ruhu narahatdır.\n09:57 Millət vəkili tələbələrlə görüşüb\n19:46 “Torpaq günü” 11 saylı məktəbdə qeyd olundu\n18:30 Moskva Energetika İnstitutunda ödənişsiz əsaslarla təhsil almaq istəyənlərin nəzərinə – ELAN\nHeydər Əliyevin Saşası ən yeni xatirələrini danışdı – FOTOLAR - 139,524 baxışPrezidentdən Sumqayıtda dəstək: 10 milyon manat ayırdı - 42,165 baxışSumqayıtda iş axtaranların nəzərinə – ELAN - 40,493 baxışSumqayıt Dövlət Universitetinin tələbələrini daşıyan mikroavtobus maneəyə çırpıldı: ölən və yaralananlar var - 38,590 baxışYURDUMUZA BAHAR GƏLİR - 34,689 baxışNecə oldu ki, Heydər Əliyevin mühafizəçisi Saşa jurnalistika aləminə baş vurdu ? – ELMİRA AXUNDOVA YAZIR - 30,379 baxışSumqayıt şəhərində ən yaxşı orta məktəb hansıdır? - 30,347 baxışSumqayıt bulvarı belə olacaq – YENİ LAYİHƏ - 25,080 baxış“Karvan”ın sahibi Ağamirzə Əhədov dünyasını dəyişdi - 24,645 baxışSumqayıt bulvarından son görüntülər – FOTOLAR - 21,114 baxışPrezident Sumqayıta 5 milyon manat ayırdı - 20,021 baxışZAKİR FƏRƏCOV NÖVBƏTİ HƏDƏFLƏRİ AÇIQLADI: “Qarşımızda həlli vacib olan bir çox məsələlər dayanır” - 19,907 baxış


16:51 08-07-2019 | 305\nQlobal.az xəbər verir ki, DYP-nin keçirdiyi reyddə maraqlı anlar yaşanıb. Belə ki, reyddə saxlanılanlar sürücülərdən biri Bakıda fəaliyyət göstərən 184 saylı bağçanın müdiri Sevda Vəliyeva olub.\nSevda Vəliyeva idarə etdiyi "HYUNDAİ" markalı avtomobillə yol polisinin "saxla" işarəsinə tabe olmayaraq ərazidən uzaqlaşmağa çalışıb. Yol polisləri xeyli təqibdən sonra süni tıxac yaradaraq bağça müdirinin idarə etdiyi avtomobili saxlada biliblər. Saxlanılan xanım sürücü barəsində intibati məsuliyyət tədbirləri görülüb.\nMəsələ ilə bağlı qarşı tərəfində mövqeyin dərc etməyə hazırıq.


Kürdəmir rayonundakı “N” saylı hərbi hissədə 26 iyun Silahlı Qüvvələr Günü münasibətilə tədbir keçirilib - Xəbərlər - KÜRDƏMIR RAYON Icra Hakimiyyəti\nKürdəmir rayonundakı “N” saylı hərbi hissədə 26 iyun Silahlı Qüvvələr Günü münasibətilə tədbir keçirilib\n26 iyun-Azərbaycan Silahlı Qüvvələri Günü münasibətilə Kürdəmir rayonundakı “N” saylı hərbi hissədə tədbir keçirilib. Tədbir iştirakçıları hərbi hissədə ulu öndər Heydər Əliyevin abidəsini ziyarət edib və önünə tər gül dəstələri qoyub, xatirəsini ehtiramla yad ediblər.\nKürdəmir rayon İcra Hakimiyyətinin başçısınin vəzifəsini müvəqqəti icra edən, başçının müavini Ağali Kərimli rayon ərazisindəki “N” saylı hərbi hissədə 26 iyun Silahlı Qüvvələr Günü münasibətilə keçirilən tədbirdə iştirak edərək hərbi hissənin əsgər və zabitlərini təbrik edib.\nHərbi hissənin şəxsi heyyəti qarşısında çıxış edən Ağali Kərimli qeyd edib ki, bu gün şanlı Azərbaycan Ordusunun 103 yaşı tamam olur. Xalqımız sonsuz iftixar və fəxarət hissləri ilə qalib Ordunun bayramını qeyd edir.\nUlu öndər Heydər Əliyevin 22 may 1998-ci il tarixli Fərmanı ilə 26 iyun Azərbaycan Respublikasının Silahlı Qüvvələri günü elan edilmiş və hər il dövlət bayramı kimi qeyd olunur.\nBu il xalqımız 26 iyun-Azərbaycan Silahlı Qüvvələri Gününü Müzəffər Ali Baş Komandanımızın rəhbərliyi ilə Azərbaycan Ordusunun yaratdığı yeni reallıqlar şəraitində qarşılayır. Böyük tarixi şəxsiyyət Heydər Əliyevin Azərbaycana rəhbərliyi dövründə Azərbaycan Ordusu nizami ordu kimi formalaşmağa başladı. Azərbaycan Respublikasının Prezidenti cənab İlham Əliyev ordu quruculuğunu dinamik inkişaf etdirdi. İndi Azərbaycan Ordusu dünyanın ən güclü orduları sırasındadır.\n2020-ci il sentyabr ayının 27-dən başlayan 44 günlük Vətən müharibəsində əldə etdiyimiz Böyük Qələbə bunu bütün dünyaya nümayiş etdirdi. Azərbaycanın Zəfər tarixi yazıldı, torpaqlarımız işğaldan azad edildi, ölkəmizin ərazi bütövlüyü təmin olundu. Xalqımızın mübarizliyi və yeniməzliyi bir daha təsdiq olundu. Bütün dünya yumruq kimi Xalq - Ordu birliyinin şahidi oldu və bu birlik Böyük Qələbənin əldə olunmasında mühüm rol oynadı. Azərbaycan əsgərinin döyüş ruhu, peşəkarlığı və şücaəti bütün dünyanı heyrətləndirdi və düşməni yerlə-yeksan etdi. Bütün bunlara görə Silahlı Qüvvələrin Ali Baş Komandanı, müzəffər Sərkərdə cənab İlham Əliyevi və qüdrətli Azərbaycan ordusunu alqışlayırıq.\nİnanırıq ki, silahlı qüvvələrimiz Vətən qarşısında borcunu bundan sonra da şərəflə yerinə yetirəcək, hər an Vətənin müdafiəsinə, Ali Baş Komandanın hər bir əmrinə hazır olacaqdır.\nBu bayram günündə şəhidlərimizin xatirəsini ehtiramla yad edir, Vətən uğrunda sağlamlıqlarını itirən döyüşçülərimizə şəfa diləyirəm.\nAğali Kərimli rayon ictimaiyyəti adından hərbi hissənin şəxsi heyyətini bir daha 26 iyun-Azərbaycan Respublikasının Silahlı Qüvvələri Günü münasibətilə ürəkdən təbrik edib, onlara möhkəm cansağlığı, ailə xoşbəxtliyi və çox şərəfli xidmətlərində uğurlar arzulayıb.


DİM-in mətbuat xidmətindən APA-ya verilən məlumata görə, indiyədək qeyri-qanuni (pirat) nəşrlərin satışının qarşısının alınmasında Daxili İşlər Nazirliyinin, Vergilər Nazirliyinin, Dövlət Gömrük Komitəsinin, Müəllif hüquqları Agentliyinin əməkdaşları ilə birgə çoxlu sayda operativ tədbirlər həyata keçirilsə də, belə nəşrlərin çapı, yayımlanması və satışı hələ də dayandırılmayıb.\nBildirilir ki, bu yaxınlarda Gəncə Gömrük İdarəsinin əməkdaşları tərəfindən “Caspi LTD” adı altında fəaliyyət göstərən MMC ilə “Hazar İhracat İthalat” AŞ arasında bağlanmış müqavilə əsasında həmin MMC-nin adına gətirilən, hüquqları “Abituriyent” jurnalı redaksiyasına məxsus olan müxtəlif fənlər üzrə 45 minə yaxın test tapşırıqları kitabları saxlanılıb və ölkəyə bu kitabların qeyri-qanuni yolla idxalının qarşısı alınıb: ““Caspi LTD” Məhdud Məsuliyyətli Cəmiyyəti bu kitabların çapı və ölkəyə gətirilməsi ilə bağlı “Abituriyent” Jurnalı Redaksiyası ilə heç bir müqavilə bağlamayıb. Yuxarıda göstərilən kitablar Dövlət Gömrük Komitəsinin Gəncə Gömrük İdarəsi tərəfindən saxlanılıb və bu barədə Dövlət İmtahan Mərkəzinə məlumat verilib. “Caspi LTD” adı altında fəaliyyət göstərən MMC tərəfindən Türkiyədən idxal edilən test tapşırıqları və abituriyentlər üçün digər vəsait kitabları barəsində Gəncə Gömrük İdarəsinin Gömrük hüquqpozmalarına qarşı mübarizə şöbəsi tərəfindən 21.02.2018-ci il tarixdə İnzibati Xətalar Məcəlləsinin 448-ci və 482.3-cü maddəsi ilə inzibati iş açılıb. Kitablardan götürülmüş nümunələr ekspertiza aparılıb rəy alınması üçün Ədliyyə Nazirliyinin Məhkəmə Ekspertizası Mərkəzinə göndərilib. Məhkəmə Ekspertizası Mərkəzinin ekspert rəyinə əsasən, təqdim edilən kitablar pirat və kontrafakt məhsullar olduğu müəyyən edildiyi üçün işin materialları aidiyyəti üzrə baxılması üçün Kəpəz rayon Məhkəməsinə göndərilib. Bu gün Kəpəz Rayon Məhkəməsində qeyd olunan inzibati pozuntuya baxılacaq”.\nQeyd olunub ki, qeyri-qanuni (pirat) nüsxələrin müqayisəsi zamanı əsl (orijinal) nüsxə ilə xeyli sayda uyğunsuzluqlar olduğu aşkar edilib: “Əsl (orijinal) nüsxələrin titul vərəqində (birinci səhifədə) gizlədilmiş xüsusi simvollar pirat nüsxələrdə görünmür. Pirat nüsxələrin yan, arxa üzlüyündə və titul vərəqində olan sözlərdə bir neçə yerdə “ə” hərfi əvəzinə “e” hərfi yazılıb. Digər orfoqrafik səhvlərə yol verilib. Dövlət İmtahan Mərkəzi Azərbaycan bölməsi üçün fənlər və siniflər üzrə bu seriyadan olan 41 adda test kitabı nəşr etdirib. Bu kitablara oxucu tələbatı yüksək olduğundan, bir neçə fənn və siniflər üzrə belə qeyri-qanuni (pirat) nəşrlərin çapı, yayılması və satışı ehtimal olunur. Mərkəzin mətbuat orqanı olan “Abituriyent” jurnalının bütün məhsulları ölkə daxilində çap edilir və Mərkəzin nəşrləri adı ilə ölkə xaricindən Azərbaycana gətirilən kitabların hamısı qeyri-qanuni (pirat) nəşrlərdir. Bu tip çap məhsullarının ekspertizası onlarda xeyli sayda elmi, texniki, poliqrafik, gigiyenik və digər qüsur və zərərli cəhətlərin olduğunu göstərir. Digər tərəfdən qeyri-qanuni (pirat) nəşrlərin satışından vergilər ödənilmədiyindən dövlət büdcəsinə də ziyan dəyir. Müəyyən işbaz qüvvələr nəşrlərimizə oxucu tələbatının yüksək reytinqindən sui-istifadə edərək onları qeyri-qanuni yolla çap etdirib ölkənin müxtəlif bölgələrində satışını təşkil edir, nəticə etibarı ilə jurnalın redaksiyasının maliyyə vəziyyətinə də külli miqdarda ziyan vururlar.\nBütün bunları nəzərə alaraq, Dövlət imtahan Mərkəzi “Caspi LTD” adı altında fəaliyyət göstərən Məhdud Məsuliyyətli Cəmiyyətinin hüquqları “Abituriyent” Jurnalı Redaksiyasına məxsus kitabların pirat nüsxələrini ölkəyə idxal etməsi və qeyri-qanuni satışını həyata keçirməsi nəticəsində vurduğu zərərin əvəzinin ödənilməsi, ölkəyə idxal etdiyi kitabların aşkar edilmiş pirat nüsxələrinin məhv edilməsi və kitabların pirat nüsxələrinin satışının qadağan edilməsi barədə qətnamə qəbul edilməsi iddiası ilə 1 saylı Bakı İnzibati-İqtisadi Məhkəməsinə ərizə ilə müraciət edib. Məhkəmənin ilk – hazırlıq iclası sabah 28 mart 2018-ci il tarixində keçiriləcək. Dövlət İmtahan Mərkəzi və “Abituriyent” Jurnalı Redaksiyası bundan sonra da qeyd olunan qeyri-qanuni əməllərin qarşısının alınmasında lazımi inzibati tədbirlərin görülməsi üçün hüquq-mühafizə orqanları ilə əməkdaşlığı davam etdirəcək. Bir daha xatırladırıq ki, rəsmi razılıq olmadan DİM və “Abituriyent” Jurnalı Redaksiyasına məxsus materialların yayılması, təkrar çapı, elektron üsulla sürətinin çıxarılması qadağandır!”\nƏvvəlki məqaləMaliyyə mübadiləsi barədə fərdi məlumatların verilməsi qaydaları dəyişdirilir\nNövbəti məqaləVergilər Nazirliyi vergi ödəyicilərinə müraciət edib


RAMİZ TAĞIYEVDƏN MTN HAQDA SƏRT YAZI - "Bütün bunlara dözmək çətin deyildi" - Azinforum.az İnformasiya Portalı\nAna səhifə / Aktual / RAMİZ TAĞIYEVDƏN MTN HAQDA SƏRT YAZI – “Bütün bunlara dözmək çətin deyildi”\nRAMİZ TAĞIYEVDƏN MTN HAQDA SƏRT YAZI – “Bütün bunlara dözmək çətin deyildi”\nMilli Təhlükəsizlik Nazirliyi (MTN) dövlətimiz üçün ən önəmli strukturlardan biridir. Orada baş verənlərdən sonra hamını bir sual düşündürür; MTN itirilmiş nüfuzunu bərpa edə biləcəkmi? Şübhəsiz bərpa edəcək və mütləq etməlidir. Bu, Dövlətimizin, Millətimizin təhlükəsizliyi üçün hədsiz önəmlidir. Bir zamanlar tərkibində yaşadığımız SSRİ imperiyasında həmin imperiyanın birmənalı onurğa sütunu sayılan “KQB”-nin qılıncı dal-qabaq kəsən rəhbəri Lavrenti Beriya və əlaltıları həbs edildi, güllələnməyə məhkum edildi. Təbii ki, “KQB”-nin nüfuzuna zərrə qədər təsir etmədi. Bir çox ölkələrdə də təhlükəsizlik strukturlarında analoji hadisələr baş verib.\nDüşünürəm ki, narahatlığa heç bir əsas yoxdur və ölkə prezidenti cənab İlham Əliyev ən təqdirəlayiq addımı atıb. Elə bir uğurlu addımdır ki, bəhrəsini hər bir Azərbaycan vətəndaşı mütləq görəcək.\nİlqar Əliyev pislik üçün dünyaya gələnlərdəndir…\nTəəccübləndirici bir məqama toxunmasam olmaz. Belə ki, bəzi müxalifət partiyaları yenə xislətlərinə uyğun mövqe sərgiləməkdədir. AXCP sədri Əli Kərimli müxtəlif manevrlər etsə də, sonunda sabiq nazir Eldar Mahmudova dəstək verdiyini gizləyə bilmir. Onun ruporu sayılan “Azadlığ”a nəzər yetirmək kifayət edir ki, belə qənaətə gələsən. Nədənsə, AXCP sədri bir çox “silahdaşı”nın, xüsusilə jurnalist Pərviz Həşimlinin MTN tərəfindən açıq-aşkar şərlənərək, sərt cəzaya məruz qaldığını xatırlamaq istəmir. Ə.Kərimlinin mövqeyinə bənzər çağırışlar edənlər də az deyil. Guya, belələri MTN-nin nüfuzunu itirməsindən narahatdı. Əslində isə, dövlətçilikdən azacıq anlayışı olanlar, qəlbində Vətən, Millət sevgisi daşıyanlar MTN-də aparılan təmizləmə prosesindən məmnun qalmalı və ölkə prezidentinə dəstək nümayiş etdirməlidirlər. Belə bir həssas məqamda kimsə şəxsi və ya mənsub olduğu qurumun mənafeyini əks etdirmək baxımından pafoslu bəyanatlara imza atmamalıdır. Çünki sıradan bir problem yox, dövlətçiliyimiz üçün mühüm sayılan qlobal məsələnin həlli gündəmdədir.\nAXCP sədri Ə.Kərimli ötən günlərdə Gəncədə dindarların etiraz aksiyasına icazə verilməməsindən guya narahatlıq keçiribmiş. Adam orada nə baş verdiyini, məramının nədən ibarət olduğunu müəyyən etmədən müdafiə səsini ucaltmağa çalışır. Əslində isə, “bulanıq suda balıq tutmaq” istəyini ortaya qoyur.\nMənim Gəncədə-“Şah Abbas” məscidindəki etiraza münasibətim tam fərqli oldu. İndi ölkədə heç bir aksiyaya ehtiyac duyulmur. Əgər, həmin məscidin axundu Seyid Tahir Qarabağı adlanan birisidirsə, onda həmin aksiyanın qarşısı mütləq alınmalıydı. Hər halda Azərbaycan adlı məmləkətdə yaşayırıq və “Şah Abbas” məscidinin axundunun hara, kimlərə xidmət göstərdiyindən də müəyyən qədər məlumatımız var. Yəqin ki, aksiyanın baş tutmamasından Ə.Kərimli kimi, Bakı İstintaq Təcridxanasına “ezam” edilmiş MTN-nin Antiterror Mərkəzinin sabiq müavini İlqar Əliyev də narazı qalıb…\nÇəkdiklərimi unutmaq istəsəm də…\nKinli deyiləm. Uca Tanrı bağışlayandır deyə, bəndələrin də bağışlamasını alqışlayanlardanam. Ancaq həyatın elə anları olur ki, istəsən də, unutmaq, yaddaşından birdəfəlik silmək asan olmur.\nTəvazökarlıqdan uzaq olsa da, şərəfli bir ömür yaşadığımı söyləməyi haqq edənlərdən olduğumu məni tanıyan hər kəs bilir. Çalışdığım, mübarizə apardığım bölgədə başımı dik tutub, insanların təbəssümlü baxışından qürurlanmaqdan gözəl hiss tanımıram.\nDünya malının, pul-paranın ardınca yürüyənlərdən olmadım və bu gün də millətin qanını sorub, lənət toplayanlara rəğbətim yoxdur. Rəhbər vəzifələrdə çalışsam da ömrüm kirayə mənzilləri sıralamaqla keçdi. Yaxınlarım incidi, bizə bir gün ağlamadın, dedilər. Bilmədilər ki, bütün el-oba yığışıb mənim günümə ağlasa, yenə yolumdan dönən, vicdanımı, Millət, Vətən sevgimi pula, paraya satan deyiləm.\nSatdım… Atamdan miras qalmış yurd evimizi satdım ki, şərəfimi, ləyaqətimi satmayım. İçimdə ağlaya-ağlaya yaşadım. Sınmadım və kimsənin qarşısında əyilmədən yoluma davam dedim…\nBütün bunlara dözmək çətin deyildi. Qaçqın, köçkün həyatı yaşayanlara baxıb, onlar dözür, yaşayır, biz də dözməliyik, deyirdim. Ancaq nə etmək olar, həyatda İlqar Əliyev kimləri ilə də rastlaşmalı oluruq. Ömürlərini fitnə-fəsad törətməklə quranlarla… İllər öncə yazmışdıq, İlqara nəinki MTN-də məsul vəzifə həvalə etmək, üç uzunqulaq belə tapşırmaq günahdı. Bu başabəla “çekist”in səhvi üzündən hələ 2003-cü ildə 5 il həbs cəzasına məhkum edildim.\n“İşləyirik”, ölkənin təhlükəsizliyini “qoruyuruq” və bu minvalla vəzifə nərdivanında yüksəlmək naminə, onun qurduğu “uğurlu əməliyyat”ın qurbanı oldum. Müstəqilliyimiz uğrunda apardığım mübarizənin, müqəddəs torpaqlarımızın müdafiəsində vuruşmağımın “mükafatı”nı İlqar Əliyevin natamam insanlığı, naşılığı sayəsində aldım. O, İlqarın ki, indi bəzi dələduz, iyrənc əməllərin sahibi olan, məşhur “Dronqo”nun çirkli pullarıyla “qəzet”lər ərsəyə gətirən, insanların ləyaqətini, şərəfini alver predmetinə çevirən zurnalistlər onu Vətənin, Dövlətin ən sədaqətlisi, cəfakeşi kimi təqdim etməyə çalışırlar. Yaxşı deyiblər, “utanmasan oynamağa nə var”.\nİlqar az qala şərəfsizlər, ləyaqətsizlər, işverənlər, uzəduranlar “ordu”su yaratmışdı. Mən, artıq 10 ildir ki, yazır, fakt ortaya qoyur, MTN-də gündən-günə baş alıb gedən qanunsuz əməllərin dövlətçiliyimizin imicinə zərbə vurmasını bəyan edirdim. İlqarın əlaltıları, boşqab dibi yalayanlar rəy yaratmağa çalışırdılar ki, guya, məni bu işə təhrik edənlər var. Susmalıydımmı?! Keçdiyim əzablı-əziyyətli, şərəfli ömür yoluna İlqar kimisinin cinayətkar damğası vurmasıyla razılaşmalıydımmı?! Və taleyimlə barışıb, azadlığa qovuşduqdan sonra İlqarın mənə təklif etdiyi çirkli pullara aldanaraq çuğulluğa razılıq verməliydim?!\nSSRİ imperiyasının məşhur marşal və generallarının qorxuda bilmədiyi şəxsi sındırmaq istəyənlərin adı nə?\nBu bir qismət idi. Bir zamanlar nəslimi uzaq Sibir və Qazaxıstan çöllərinə sürgün etmiş SSRİ imperiyasının yüksək çinli nümayəndələri ilə qarşı-qarşıya gəlmək taleyimə yazılıbmış. SSRİ-ni lərzəyə salmış dəmiryolçuların ilk tətillərinə rəhbərlik etdiyimə görə, tez-tez Moskvadan hikkəylə Culfaya təşrif buyurmuş nazirlər, generallar, kommunist partiyasının ali rəhbərləriylə danışıqlar masası arxasında oturmalı olurdum. Həmin dövrü xatırlayanlar Girenkonun, Nişanovun, Varennikovun, Şatalinin, Şironinin, Eqorovun, Barannikovun, Konarevin, Fadeyevin, Polyaniçkonun kimlər və hansı səlahiyyətlərin sahibləri olduqlarını bilməmiş deyillər. Əvvəlcə asıb-kəsir, bir addım belə olsun çəkilmədiyimi görüncə, müxtəlif şirnikləndirici vədlərlə ələ almağa cəhd göstərirdilər. Arxamda mənə inanan, güvənən Millətim dayanmışdı, bundan böyük güc, dayaq ola bilərmi?!\nTale mənə Vəzirov maymaqlığı, Mütəllibov hiyləgərliyilə də üzləşməyi nəsib etdi. Üç il Heydər Əliyevlə birgə addımladım və bu illər, sözün əsil mənasında həyatım üçün ən önəmli sayıla biləcək təcrübəni qazandım. Əlbəttə, Əbülfəz Elçibəy qədər Millət sevgisiylə yaşamaq istədiyimi heç bir zaman gizlətmədim. İndi özünüz söyləyin, bütün bu olub-keçənlərdən sonra, Ramiz Tağıyev İlqar Əliyev və ondan heç bir keyfiyyətləri ilə fərqlənməyən Eldar Mahmudov, Hilal Əsədov kimilərin əlində oyuncağa çevrilə bilərdimi? Təbii ki, onların etdikləri təklif Azərbaycanımızın təhlükəsizliyinə xidmət etsəydi, düşünmədən həyatımı qurban verərdim. Yanılmışdılar… Hamını özləri kimi yalnız pula, mala, sərvətə alındığını sandıqlarında tamamilə yanılmışdılar.\nEldar Mahmudov bir zamanlar Heydər Əliyevin əsasını qoyduğu şərəfli Azərbaycan “çekist”lik məktəbini açıq-aşkar çirkaba, şər, oğurluq, quldurluq yuvasına çevirmişdi. Təxminən 6 il əvvəl yazılarımdan birində məhz həmin səbəbdən E.Mahmudovu istefaya çağırmışdım. Çağırışım səbəbsiz deyildi. Təhlükəsizliyimizdən sorumlu olan MTN-də demə təkcə təhlükəsizliyimiz barədə düşünülmürmüş…\nİyrənc oyunların iştirakçısı ola bilməzdim!\n2005-ci ilin yayında İlqarla yenidən qarşılaşmalı olduq. Özünü müxalifət lideri adlandıran birinin vasitəsilə… O, yeni planla gəlmişdi. Bu dəfə imicini dəyişmiş, özünü iş adamı kimi təqdim etmək istəmişdi. İlk baxışdan tanıdım və içimdəki sevinci büruzə verməməyi bacardım.\nAntiterror Mərkəzinin “ATM” rəis müavini vəzifəsinə yüksəlməyi başarmış növbəti planları daha “rəngarəng” idi. Ətrafında pulgir siyasilər və “reket” jurnalistlər şəbəkəsi qura bilmişdi. Oyunlar o qədər açıq gedirdi ki, bu “iş”lərin başında MTN polkovnikinin dayanmağına inanmaq istəmirdim. Görüləcək işlər toplusuna təhlükəsizliyimizlə bağlı heç nə yox idi. İlqar açıq-aşkar pul silirdi. Onun şəbəkəsinə aid olan QHT-lərin, qəzetlərin ofisində “işverənlər” pul üstündə bir-birini hədələyir, İlqara məlumat ötürəcəklərini bəyan etməkdən çəkinmirdilər. Cəmi bir həftə İlqarla əlaqə saxladıqdan sonra, onun oynadığı bütün çirkin oyunlar barədə ətraflı məlumat toplaya bilmişdim. Bircə o qalırdı ki, etdiyi pisliklərin cavabını alsın. Həmin bir həftəni necə dözdüyümə inana bilmirəm. İnanın ki, İlqar kimi yeriyən pisliklə üzbəüz dayanmaq belə qəbahətdir. Onun kimliyinə, hansı xislətin daşıyıcı olduğunu bilmədən söylədiklərimi təsəvvür etmək çətindir.\nİ.Əliyev birbaşa MTN-nin nazir müavini Hilal Əsədovun göstərişiylə hərəkət etdiyini gizlətmirdi. Əlləri hər yerə çatırdı. Onun bir telefon zəngiylə böyük işlər aşırdığını hiss etmək çətin deyildi.\nİstənilən vicdanlı insanı bir andaca Vətənə “xəyanət”də suçlamaq İlqar üçün bir qurtum su içmək kimi bir iş idi. Ən təəccüblüsü o idi ki, ölkə iqtidarına müxalifətlik edənlərin böyük əksəriyyəti H.Əsədovun otur-dur komandasıyla hərəkət edirdi. Bu, müxalifyönümlü qəzetlərə də aiddir. Məhz həmin səbəbdən də MTN-dəki Əsədovçuları ifşa etdikdən sonra, ölkə müxalifəti mənə açıqca düşmən münasibəti bəsləməyə başladı. Belə görünürdü ki, onlara məxsus oyun qaydalarını pozmuşdum. MTN-dən üzərimə edilən basqılar azmış kimi, ölkə müxalifətinin ələbaxan müxalifət “lider”ləri də arxadan zərbələrini sıralamaqdaydı.\nİlqarın muzdlu yazarları da hücuma keçmişdilər. Biri guya məndən müsahibə aldığını qeyd etməklə, ömrümdə bir dəfə görüşmədiyimizə rəğmən uydurma müsahibəni rəhbərlik etdiyi qəzetin səhifəsinə çıxarmışdı.\nDigəri həbsimə zəmin yaratmaq üçün elə dezinformasiyalar yayımlayırdı ki, sonradan-istintaqa cəlb edildiyimdə sifarişlə hərəkət edən müstəntiq həmin dezinformasiyalardan istifadə edərək məni zərrə qədər həqiqətə uymayan ağır cinayətdə ittiham etməyə çalışırdı. Bu gün həmin zurnalistlərin adını açıqlamaq istəmirəm, “itə sahibinə görə hörmət edərlər” deyiblər. Onlardan biri 50 yaşın astanasında ağıllandığını etiraf etdiyindən, digərinin isə həbsxanada “islah” olunduğunu diqqətə almağı lazım bilirəm.\nAzinforum.az yazıda adları çəkilən şəxslərin də mövqeyini dərc etməyə hazırdı.\nÖncəki Sumqayıtda hərbçiləri daşıyan maşın teplovozla toqquşdu\nNövbəti Dövlət Neft Fondu daxili bazarda valyuta satışını dayandırdı


Sülh tərəfdarı olması Azərbaycanın heç vaxt müharibə variantına əl atmayacağı demək deyil » "Dünya" informasiya agentliyi\nSülh tərəfdarı olması Azərbaycanın heç vaxt müharibə variantına əl atmayacağı demək deyil - GƏLİŞMƏ\nTarix: 2-06-2020, 08:54 | Çap et\nMilli Məclisin İnsan hüquqları komitəsinin sədri Zahid Oruc srağagün parlamentin iclasında çıxış edərkən maraqlı bir açıqlama verib. Deputatın sözlərinə görə, ABŞ Dövlət Departamenti üstündən 25 ildən artıq vaxt keçdiyi üçün Azərbaycan, o cümlədən Dağlıq Qarabağ ətrafında 1993-95-ci illərdə baş verən mühüm hərbi-siyasi hadisələrə dair məxfi şifrəli onlarla sənədi 26 may 2020-ci il tarixində ictimaiyyət üçün açıq elan edib.\n“Diqqəti cəlb edən mühüm bir məsələ regiona sülhməramlı qüvvələrin yerləşdirilməsi, Ermənistan-Azərbaycan konflikt zonasına konkret bir dövlətin və ya ATƏT-in egidası altında müşahidəçilərin və ordu qüvvələrinin yerləşdirilməsi məsələsinə dair gerçək məlumatların, tariximizin ağır səhifələrinin orada necə əksini tapmasıdır” , - deyə o qeyd edib və əlavə edib ki, sənədlərlə tanışlıq bir daha sübut edir ki, sabiq prezident Heydər Əliyev Azərbaycanın hərbi, iqtisadi və siyasi cəhətdən ən zəif dövründə təslimçilik aktlarına bərabər sayıla biləcək onlarla diplomatik təklifi, yaxud “sülh planı” adı altında hazırlanan sənədləri rədd edib.\nDünya təcrübəsindən də məlumdur ki, sülh danışıqları masası arxasında təzyiq heç də həmişə haqsız tərəfə, o sırada işğalçıya deyil, zəif, lakin haqlı və məğlub tərəfə, işğala məruz qalan tərəfə edilir. Əfsus ki, XXI əsrdə konfliktlərin həlli üzrə aparılan dinc danışıqlarda da vaxtaşırı belə bir ədalətsiz yanaşmanın şahidi olmaqdayıq. Bu xüsusda Zahid Orucun sözlərini qəribçiliyə salmağa dəymir.\nMəsələ ondadır ki, danışıqlar masası arxasında güclü olmaq üçün ilk növbədə hərbi cəhətdən üstün olmalısan. Məşhur ifadə ilə desək, “Sülh istəyən müharibəyə hazır olmalıdır”. Azərbaycan isə müharibəyə hazırdır. Bunu əcnəbi hərbi ekspertlər də etiraf edirlər. Bu da etiraf edilir ki, ölkəmiz hərbi baxımdan, xüsusən də havada məkanında düşmən üzərində ciddi üstünlüyə malikdir. İnsani (demoqrafik), iqtisadi resursların üstünlüyü də öz yerində. Təsadüfi deyil ki, təcavüzkar ölkə Azərbaycan Silahlı Qüvvələrinin keçirdiyi son genişmiqyaslı təlimləri xüsusi narahatlıqla izlədi, təlaş keçirdi.\nBu da aydındır ki, rəsmi Bakı illərdir bahalı silah-sursatı və döyüş sistemlərini yalnız hərbi təlimlərdə sınaqdan çıxarmaq, yaxud müstəsna olaraq, hərbi parad zamanı nümayiş etdirmək niyyətində deyil. Əsas hədəfimiz Azərbaycan ərazisini işğalçı qüvvələrdən təmizləyib ölkəmizin ərazi bütövlüyünü təmin eləməkdir. Həm də vaxtı uzatmadan. Təbii ki, Dağlıq Qarabağ ətrafında geosiyasi və digər şərtləri nəzərə və hesaba almaqla.\n“Azərbaycan Ordusu işğal olunmuş əraziləri azad etmək üçün güc tətbiq etmək hüququndan mütləq istifadə edəcək”. Bu barədə Musavat.com-a Azərbaycanın Müdafiə Nazirliyinin mətbuat xidmətindən bildirilib.\n“Görüləcək tədbirlər 2015, 2016 və 2018-ci illərdəki ilə müqayisədə daha sarsıdıcı və dağıdıcı olacaq. Düşmən böyük itkilər verəcək və bu da öz növbəsində onun tamamilə məğlubiyyətinə gətirib çıxaracaq. Düşmənlə danışmağın tək dili silah gücüdür və biz bundan istifadə edərək Ermənistanın işğalçı qüvvələrini ərazilərimizin hüdudlarını tərk etməyə məcbur edəcəyik. Azərbaycan əsgəri silahının gücü ilə buna mütləq nail olacaq” - məlumatda vurğulanıb.\n“Azərbaycan üçün münaqişənin güc yolu ilə həlli hər zaman aktualdır. Buna həm hüquqi, həm hərbi, həm də iqtisadi imkanlarımız var. Azərbaycanın münaqişəni danışıqlar yolu ilə həll etməkdə göstərdiyi səylər zəiflik deyil, beynəlxalq hüquqa olan hörmətdən qaynaqlanır”.\nBu sözləri isə Qlobal və Regional Təhlükəsizlik Problemləri Mərkəzinin rəhbəri, politoloq Qabil Hüseynli prezident İlham Əliyevin mayın 28-də Bakının Qaradağ rayonunda məcburi köçkünlər üçün salınmış “Qobu Park-3" yaşayış kompleksinin açılışı zamanı səsləndirdiyi fikirləri şərh edərkən deyib.\nPrezidentin çıxışı zamanı Dağlıq Qarabağ münaqişəsinə toxunmasına diqqət çəkən politoloq deyib: “Ölkə başçısı öz çıxışında Qarabağ münaqişəsinə toxunaraq, bu mövzunun daim Azərbaycan üçün prioritet olduğunu vurğuladı. Bu gün Azərbaycan bütün sahələrdə Ermənistandan qat-qat irəlidədir. Bu yaxınlarda Dağlıq Qarabağda keçirilmiş qondarma ”prezident seçkiləri"ndə də Azərbaycan diplomatik üstünlüyü sübut olundu. Təsadüfi deyil ki, ölkə prezidenti çıxışı zamanı “o saxta, dırnaqarası prezidenti heç kim tanımadı” dedi. Dünyanın aparıcı ölkələri, o cümlədən ATƏT-in Minsk Qrupunun həmsədrləri - ABŞ, Fransa, Rusiya, həmçinin Avropa İttifaqı, Qoşulmama Hərəkatı, İslam Əməkdaşlıq Təşkilatı, Avropa Parlamenti və digər təşkilatlar bu seçkiləri tanınmamaqla bağlı bəyanat verdilər və qeyd etdilər ki, Dağlıq Qarabağ Azərbaycan torpağıdır. Hazırda Azərbaycan hərbi cəhətdən Ermənistandan çox üstündür. Düzdür, kənardan bu fərqli görünsə də, əslində Azərbaycan heç zaman müharibə tərəfdarı olmayıb. Lakin bu, Azərbaycanın müharibə variantına əl atmayacağı demək deyil. Azərbaycan hər an hərbi yolla öz torpaqlarını geri qaytara bilər. Bu gün bunun üçün kifayət qədər potensialımız, imkanımız var. Lakin biz istənilən halda münaqişənin dinc yolla həllində maraqlıyıq. Ölkə başçısının çıxışı zamanı bu məsələlərə xüsusi yer ayırması, əslində mövcud vəziyyəti aktuallaşdırmağa yönəlib".\nPolitoloqa görə, hazırda dünyada güc amili ön plana çıxıb: “Azərbaycan bütün hallarda güc variantından istifadə edə bilər. Təsadüfi deyil ki, prezident ”bu gün biz elə bir qüdrətli ordu yaratmışıq ki, istənilən vəzifəni icra edə bilərik" ifadəsini işlətdi".\nÖz növbəsində beynəlxalq münaqişələr üzrə rusiyalı ekspert Yevgeni Mixaylov hesab edir ki, İrəvanın Azərbaycanın son təlimlərinə təlaşlı reaksiyası ən əvvəl onunla bağlıdır ki, Ermənistan Azərbaycanla müharibəyə hazır deyil.\n“Neftin qiymətinin düşməsindən sevinən və buna görə Bakı üçün hər şeyin pis olacağına ümid edən bir çox ermənilərin nümunəsində qeyd edim ki, bu sevinc yersizdir. Azərbaycan təkcə neft hesabına yaşamır və bunu İrəvanda gördülər. Əgər qoşunların döyüş hazırlığı ilə bağlı bütün planlar dəyişməz qalıbsa, bu, müdafiə büdcəsinin sabitliyini və müvafiq surətdə işğal olunmuş ərazilərin azad edilməsi barədə əmr veriləcəyi halında vəziyyətə hazırlığı göstərir”, - deyə ekspert qeyd edib.\nBölgədə müharibə ehtimalından danışan ekspert bunun hələlik minimal olduğunu söyləyib: “Bir şərtlə ki, əgər Dağlıq Qarabağ separatçıları İrəvanın təşviqi ilə qəsdən təxribatlar həyata keçirməsələr. Rusiyadan Azərbaycana artıq Rusiya Xarici İşlər Nazirliyi və şəxsən Sergey Lavrov tərəfindən siqnal göndərilib. Mən ”bufer zonası" ərazilərinin mərhələli şəkildə geri qaytarılmasına başlamaq və keçmiş Ermənistan rəhbərliyi ilə əvvəllər əldə edilmiş razılaşmaların həyata keçirilməsinin zəruriliyini nəzərdə tuturam. Bu, dəqiq bir ismarışdır ki, diplomatiya birinci yerdədir, sonrasını isə zaman göstərəcək. Bakı Qarabağ münaqişəsinin sülh yolu ilə nəticələnməsinin tərəfdarıdır və buna görə səbəbsiz müharibəyə başlamaz".\nRusiyalı politoloqun əminliyinə görə, Azərbaycan Ordusu bu gün istər silahlanma, istərsə də döyüş ruhu baxımından ermənidən üstündür. “Və bu, Rusofobiya fonunda müttəfiqlərini itirən İrəvanı narahat edir”, - deyə o, sonda vurğulayıb.\nŞübhəsiz ki, müharibə - əsla Azərbaycanın əsas hədəfi deyil. Yalnızca torpaqlarımızı azad, ərazi bütövlüyümüzü bərpa etmək və ardınca da yüz minlərlə vətəndaşımızı öz dədə-baba yurduna qaytarmaq yolunda son vasitədir. İşğalçı Ermənistan da əgər öz xalqı üçün qat-qat fəlakətli olacaq yeni müharibədən qaçmaq istəyirsə, o zaman nəhayət ki, Dağlıq Qarabağ danışıqlarında “barıt qoxusu” verən maksimalist yox, konstruktiv mövqe tutmalıdır.\nVaxtaşırı qeyd etdiyimiz kimi, “hərb, yoxsa sülh” dilemmasını ilk növbədə İrəvan çözməlidir. Çünki Azərbaycan öz qanuni və tarixi torpaqlarının itkisi ilə heç vaxt barışmayacaq. Bu zamana bağlı məsələ deyil. Seçim işğalçı tərəfindir... //musavat.com//


Bəyəndim (9) Bəyənmədim (0)\nSon günlər ictimai gündəmi məşğul edən məsələlərdən biri də Dovlət Gömrük Komitəsinin yarıtmaz fəaliyyətidir. Bu da təsadüfi deyil. Son vaxtlar istehlak bazarındakı məhsulların qiymətində əsaslı yüksəliş nəzərə çarpır.\nOxuməni.az-ın konkret.az-a istinadən verdiyi xəbərə görə, qiymət artımının bir səbəbi bəzi enerji daşıyıcılarının qiymətlərinin artırılmasıdırsa, digər səbəbi Dövlət Gömrük Komitəsinin inzibati idarəetmə sistemidir. Çünki hər ötən gün gömrük orqanları inhisarçılığı daha da gücləndirir, müxtəlif bəhanələrlə gömrük rüsumlarını artırırlar. Ona gərə də son günlər bəzi mütəxəssislər və ekspertlər tərəfindən DGK-nın hətta ləgvi barədə çağırışlar səslənir. Məsələ ilə bağlı Konkret az-ın əməkdaşı Surxay Atakişiyev yazır:\n"Nəzərə alaq ki, gömrük orqanları əksər ölkələrdə müstəqil qurum kimi deyil, hansısa strukturun nəzdində vəaliyyət göstərir. Və zaman-zaman Azərbaycanda da belə təkliflər olub ki, gömrük orqanları Vergi Xidmətinin və yaxud İqtisadiyyat Nazirliyinin tabeçiliyinə verilsin. Hətta iki il öncə Vergilər Nazirliyi ilə İqtisadiyyat Nazirliyi birləşdiriləndə çoxları dedi ki, yəqin DGK-da İqtisadiyyat Nazirliyinin tabeçiliyinə veriləcək. Amma bu, olmadı. Səfər Mehdiyevin kontoru yenə müstəqil fəaliyyətini davam etdirdi. Mən təsadüfən “Səfər Mehdiyevin kontoru” ifadəsini işlətmədim. Çünki hazırda Komitənin rəhbər strukturundakı şəxslərin tam əksəriyyəti Səfər Mehdiyevin qohumları, kəndçiləri və dostlarıdır. Halbuki bu, Azərbaycanın mövcud qanunvericiliyinə tamamilə ziddir. Amma neyləyək ki, Azərbaycan qanunları Səfər Mehdiyevin iddialarından xeyli aşağıda dayanır. Qanunların işləmədiyi qurumdansa şəffaflıq və ədalət gözləmək isə ən azı axmaqlıqdır.\nBu günlərdə belə bir xəbər tirajlandı ki, hüquq-mühafizə orqanları Vergilər Xidməti ilə birgə DGK-da yoxlamalar aparıb. Aparılan yoxlamanın nəticələri isə hakimiyyətin yüksək pillələrində oturanları belə şoka salıb. Məlumata görə, aparılan yoxlamalar zamanı 700 milyon manatdan çox oğurluq aşkarlanıb. İddialara görə, mənimsənilən vəsait birbaşa dövlət büdcəsinə ödənilməli olan vəsaitlərdir. Məlumatda o da deyilir ki, DGK rəhbərliyinə qısa zaman ərzində kəsirin ortadan qaldırılması tapşırığı verilib.\nXatırladaq ki, DGK-nın əsas vəzifəsi daxili bazarı qorumaq, ixracı daha yaxşı təşviq etmək və iqtisadiyyatın güclənməsinə mümkün vasitələrlə dəstək verməkdir. Çox təəssüf ki, DGK hazırda nəinki daxili bazarı qorumur, eyni zamanda süni qiymət və məhsul qıtlığına çalışır. Həmçinin süni əngəllərlə idxalı boğur. Bu da onu göstərir ki, DGK dövlətə yox, Səfər Mehdiyevə və onun yaxın çevrəsinə xidmət edir.\nBu gün Səfər Mehdiyevin komandası imkan versə, şərait yaratsa, ölkəmizdə əksər məhsulların qiymətini ən azı 50 faiz aşağı salmaq olar. Eyni zamanda ixracı da bir o qədər yüksəltmək olar. Amma DGK öz bilidiyini heç kəslə bölüşmək istəmir.\nTanınmış iqtisadçı Nemət Əliyev ölkədəki bahalaşmanın əsas səbəblərindən birinin idxal mallarının 22,7 faiz bahalaşması ilə bağlı olduğunu deyir. Onun sözlərinə görə, qiymət artımının yaratdığı əlavə xərclər Prezident sərəncamları ilə həyata keçirilən əməkhaqqı, pensiya və sosial müavinət artırımlarını 1,4 milyard manat üstələyib. “Rusiya və Qazaxıstan neft-qaz ölkəsidir və onlar Azərbaycan kimi əsasən qeyri neft-qaz malları idxal etməklə məşğuldur. Amma Qazaxıstanın idxal etdiyi mallar 2020-ci ildə vur-tut 4,1 faiz bahalaşıb. Rusiya Federal Gömrük Xidmətindən verilən məlumata görə, bu ölkənin idxal etdiyi malların orta qiyməti ötən il ərzində nəinki bahalaşmayıb, əksinə 3 faiz ətrafında ucuzlaşıb. Azərbaycanın dövlət gömrük sərhədində qiymətlərin başına hansı oyunların gətirilməsini üzə çıxarmaq baxımından Belarus nümunəsi ibrətamizdir. Bu ölkədə idxal olunan malların orta qiyməti ötən il 8,7 faiz ucuzlaşıb. İqtisadi potensialına görə Azərbaycandan çox-çox zəif olan Ermənistanda orta qiymət vur-tut 0,3 faiz bahalaşıb. Qonşu Gürcüstanda isə bu göstərici cəmi 6 faiz artıb. Azərbaycanda isə idxal olunan mallar 22,7 faiz təşəbbüsü ilə çıxış edir”.\nVəziyyətdən çıxış yolu məqsədi ilə hörmətli Nemət müəllim DGK-nın tamamilə buraxılmasını təklif edir. Amma bu təklifə mən bir balaca düzəliş etmək istəyirəm. Təklif edirəm ki, DGK-nın son illərdəki fəaliyyəti əsaslı şəkildə təhlil edilsin və oğurlanmış milyardlarla manat vəsait dövlət büdcəsinə ödənilsin.\nYenə deyirəm, DGK öz fəaliyyətini ölkənin milli maraqları üzərində yox, qurum rəhbərlərinin korporativ maraqları üzərində qurub. Ona görə də Azərbaycanda qalxan qiymətlər bir daha enmir. Məsələn, acından günorta qalxan Gürcüstanda qiymətlər tez-tez dəyişir. Enerji daşıyıcılarının qiymətindən tutmuş ərzaq məhsullarına qədər bütün mal və xidmətlərdə tez-tez qiymət dəyişikliyi baş verib. Amma bizdə son 25 ildə belə bir hala təsadüf olunmayıb. Ölkəmizdə qiymətlər ancaq artan xətlə gedir. Azərbaycana idxal olunan malların yüksək səviyyədə bahalaşması malların gətirildiyi xarici ölkələrdəki qiymət səviyyəsinin dəyişməsi ilə qəti şəkildə əlaqəli deyil. Bununsa səbəbini Dövlət Gömrük Komitəsində axtarmaq lazımdır. Azərbaycan idxalının kəskin bahalaşmasının Dövlət Gömrük Komitəsi ilə əlaqədar olması qənaətinə gəlmək üçün bu məlumatlar və müqayisələr kifayət qədər yetərlidir.\nBu paradokslar yalnız idxal sahibkarlığına, yerli istehsala deyil, həm də əhalinin sosial vəziyyətinə ağırlaşdırıcı təsir göstərir. Bu gün bazarların “od tutub yanmasının” əsas səbəblərindən biri idxaldakı bahalaşmadır. Əgər ötən il idxalın həcminin 10,73 milyard dollar həcmində olmasını nəzərə alıb hesablasaq, məlum olur ki, bu məbləğin 2 milyard dolları bahalaşma hesabına yaranıb (10,73-10,73:(100+22,7)/100≈2,0) Deməli, ölkə daxilində yalnız idxal mallarının satınalınmasına çəkilən xərclər bahalaşma səbəbindən 3,4 milyard manat artıb.\nİqtisadçı ekspert Nemət Əliyevin sözlərinə görə, “Maliyyə Nazirliyinin açıqladığı rəsmi məlumata görə, 2020-ci ildə əməkhaqqı, pensiya və sosial müavinətlərin artımına dövlət büdcəsindən 2,040 milyard manat vəsait yönəldilib. Gəlirlərin 2 milyard, xərclərin isə 3,4 milyard manat artması şəraitində həyat səviyyəsinin yaxşılaşması haqqında danışmaq doğru deyil. Gömrük sərhədində idxal mallarının kəskin dərəcədə bahalaşdırılması dövlət sosial müdafiə tədbirlərinin əhəmiyyətini azaldır. Bu yolla sosial həyatı yaxşılaşdırmaq mümkün deyil. Belə vəziyyətdə həyat səviyyəsi ancaq pisləşə bilər. Əgər buraya yerli malların bahalaşmasının təsirini də əlavə etsək, ölkəmizdə həyat səviyyəsinin ağırlıq dərəcəsini təsəvvür etmək olar”.\nBəli, bu gün gömrük prosedurunda vəziyyət olduqca acınacaqlıdır. Ona görə də nə qədər gec deyil, gömrük orqanlarının bu fəaliyyətinə son qoyulmalı, qanunvericiliyin tələblərinin kobud şəkildə pozulmasının qarşısı alınmalı və idxal mallarının gömrük dəyərinin müəyyən edilməsinin qanunvericiliyin tələblərinə uyğunlaşdırılması istiqamətində təcili və təxirəsalınmaz tədbirlər həyata keçirilməlidir. Yoxsa sonra gec olar."


Əsas səhifəGENELTürkiyədə vasitə sayında artım olmasına baxmayaraq həyat itkisi azalması\n05 / 12 / 2020 GENEL, KARAYOLU, MANŞET, TÜRKİYƏ\nturkiyede tasit azalmasına baxmayaraq qəzalarda ölənlərin sayını artırdı\nNəqliyyat və İnfrastruktur Nazirliyi ölkədəki yol qəzalarını və itkilərini azaltmaq üçün nəqliyyat təhlükəsizliyini maksimum dərəcədə artırmağa davam edir. Nəqliyyatda prioritetlərinin daima insan həyatı və yüksək təhlükəsizlik olduğunu vurğulayan nazir Karaismailoğlu, 2003-cü ildə 8 milyon 903 min 840 olan nəqliyyat vasitələrinin sayının 2019-cu ildə 23 milyon 156 min 975-ə yüksəldiyini, insan itkilərinin 2003-cü ildə 8 min 1 olduğu 5 min 473 olduğunu söylədi. düşdüyünü açıqladı. Karaismailoğlu, "100 milyon vasitə kilometrə düşən həyat itkisi yüzdə 79 azaldı."\nTürkiyədə 28 min Km Otoyol Uzunluğu Çıxdı\nNəqliyyat vasitələrinin sayı artsa da, trafikdə insan itkisi azaldı\nNəqliyyatda ən yüksək təhlükəsizlik səviyyəsi\nTrafikdə Həyat İtkisi Üzərinə atılan vacib addımlar\nTOBB İdarə heyəti Başçısı Rifat Hisarcıklıoğlu: Türkiyədə dəmir yollarının əhəmiyyəti getdikcə artır, ...\nBu il Türkiyəyə gələn xarici ziyarətçi sayı yüzdə 71,95 azaldı\nBTS: İş Cinayətlərinin Artırılması Nedenleri\nİxracın artırılması üçün Logistika Mərkəzi\nŞimali Van Gölü Dəmiryolu Xətti Vanın cazibəsini artırmaq üçün bir zərurətdir!\nHigh Speed Train, Konya'ya gələn yerli turist sayını artırdı


Vaxt.Az - İldırımsürətli savaş planı\n16:08 | 18 iyul 2019 | Cümə axşamı Məqaləyə 2522 dəfə baxılıb Şriftin ölçüsü\nTürkiyə ilə Rusiya arasında hərbi əməkdaşlıq Qərbdə güclü qıcıq və narahatlıq doğurmasına rəğmən, artıq yeni mərhələsinə adlayıb. Ankara ilə Vaşinqton arasında “S-400” böhranı pik həddə çatdığı vaxtda isə Rusiyadan Türkiyəyə yeni təklif gəlib. Məlumatlara görə, Moskva Ankaraya analoqu olmayan yeni nəsil döyüş təyyarələri - “Su-57”lər sata biləcəyini açıqlayıb. Rusiya baş nazirinin müavini Yuri Borisov bu xüsusda deyib ki, təyyarələrin satışını nəzərdə tutan müqavilə üçün görüşlərin keçirilməsi istisna deyil. ”Niyə mümkün olmasın? Artıq əlimizdə bunun mümkün olduğuna dair bir nümunə də var” - Borisov bildirib.\n“Böyük dövlətlərin maraqları, dünya gündəmindəki digər mühüm mövzular, əfsus ki, Dağlıq Qarabağ məsələsində status-kvonun saxlanmasına yardım edir. Dünyada baş verən böyük dəyişikliklərə baxmayaraq, bizim regionda heç nə dəyişmir”. Bu barədə Axar.az-ın rus versiyasına açıqlamasında Türkiyədə yaşayan tanınmış azərbaycanlı politoloq Toğrul İsmayıl konflikt ətrafında son durumu şərh edərkən deyib.


Palitra qəzetiSumqayıtın ən innovativ startap layihələri bəlli oldu\nTarix: 21.09.2018 | Saat: 16:34:00 | E-mail | Çapa göndər\nBu gün Sumqayıt şəhərində “İdeyadan Biznesə” layihəsi çərçivəsində startap turu keçirilib. Sumqayıt şəhər Heydər Əliyev Mərkəzində baş tutan tədbirə Sumqayıt şəhəri ilə yanaşı, ətraf rayonlardan olan 100-dən çox iştirakçı qatılıb.\nO, layihəsinin tam formalaşmasında iştirak etdiyi startap tədbirlərinin böyük rol oynadığını qeyd edib. Məlumat üçün bildirək ki, "Sağlam Yaşam platforması" layihəsi Nəqliyyat, Rabitə və Yüksək Texnologiyalar Nazirliyinin Rusiya Federasiyasının "Skolkovo" Fondu ilə keçirdiyi Açıq İnnovasiyalar üzrə Startap Turu çərçivəsində Azərbaycanın ən yaxşı startapı seçilib. Tədbirin interaktiv hissəsində "AIESEC in Azerbaijan" və “Microsoft” şirkətinin nümayəndələri tərəfindən iştirakçılar üçün startap komandalarının formalaşması, layihə təqdimatının düzgün hazırlanması, investorlara layihənin satışı yolları, bazarın araşdırılması kimi məsələləri əhatə edən təlim keçirilib.\nMüsabiqədə komandalar öz ideyalarını münsiflər heyəti qarşısında təqdim ediblər. Komanda rəhbərlərinin təqdimatlarından sonra sual-cavab və layihənin müzakirəsi baş tutub. Seçilmiş layihələr əsas yerlər uğrunda mübarizə aparıblar. İkinci hissənin sonunda mütəxəssislərdən ibarət münsiflər Sumqayıt şəhəri üzrə I, II və III yerlərin qaliblərini müəyyənləşdiriblər. Beləliklə, müsabiqədə I, II və III yerlərə müvafiq olaraq “Smart reaktor”, “Zoolab”, “Order Bot” layihələri layiq görülüb. Tədbirin yekununda qaliblər təşkilatçılar və tərəfdaşlar tərəfindən mükafatlandırılıb. Bununla da Mingəçevir, Lənkəran və Quba şəhərləri ilə yanaşı, Sumqayıt şəhəri üzrə də ən uğurlu startap layihələri artıq bəlli oldu.\nRespublikanın rayon və şəhərləri üzrə startap turlarının qalibləri Bakıda keçiriləcək Milli Finalda iştirak hüququ qazanır. Milli Finalda qalib gələcək 1-ci, 2-ci və 3-cü yerlərin sahibləri isə təşkilatçılar və tərəfdaşlar tərəfindən mükafatlandırılmaqla yanaşı, 24-cü “Bakutel” Beynəlxalq Telekommunikasiya, İnnovasiya və Yüksək Texnologiyalar sərgi-konfransı çərçivəsində layihələrini təqdim etmək imkanı da əldə edəcəklər.


Yardımlı rayon icra hakimiyyətinin başçısı Peştəsər kənd sakinləri ilə görüş keçirmişdir. - Xəbərlər - YARDIMLI RAYON Icra Hakimiyyəti\nYardımlı rayon icra hakimiyyətinin başçısı Peştəsər kənd sakinləri ilə görüş keçirmişdir.\n04 iyun 2019-cu il tarixdə Yardımlı Rayon İcra Hakimiyyəti başçısının növbəti səyyar görüş-qəbulu Peştəsər kəndində keçirilmişdir. Görüşdə idarə müəsissə və təşkilat rəhbərləri, kənd sakinləri, KİV-nin nümayəndələri iştirak etdi.\nİcra başçısı sonda Peştəsər kəndində mövcud sosial-iqtisadi probemlərinin həlli istiqamətində görülən işləri qeyd etməklə yanaşı, bu sahədə nəzərdə tutulan tədbirlərin sürətləndirilməsi üçün aidiyyatı idarə və müəssisələrin rəhbərlərinə tapşırıqlarını verdi.


Vyanada Rəşid Behbudovun xatirəsinə həsr olunmuş konsert keçirilib - Report.az\nVyanada Rəşid Behbudovun xatirəsinə həsr olunmuş konsert keçirilib\nVyanada Rəşid Behbudovun xatirəsinə həsr olunmuş konsert keçirilib Konsertdə Rəşid Behbudovun ifa etdiyi ən məşhur mahnılarından video görüntülər də nümayiş olunub 15 Dekabr, 2014 00:15\nBakı. 15 dekabr. REPORT.AZ/ Məşhur Azərbaycan müğənnisi, aktyor, SSRİ Xalq Artisti Rəşid Behbudovun anadan olmasının 99-cu ildönümü münasibətilə Vyanada Azərbaycan Mədəniyyət Mərkəzində xatirə konserti keçirilib.\n"Report"-un AzərTAc-a istinadən verdiyi məlumata görə, “Ənənə ilə klassikanın görüşü” adlı xatirə konsertinin təşkilatçısı Vyanada fəaliyyət göstərən “Mədəniyyətlərin görüşmə məkanı” ictimai qurumudur.\nR.Behbudovun həyat və yaradıcılıq yoluna işıq salan F.Tahirova, bu virtuoz musiqiçinin səsində Şərqlə Qərbin, milli və xarici musiqinin, Avropa və Asiyanın uğurlu sintezinin öz əksini tapdığını vurğulayıb. Daha çox klassik mahnılar ifa edən R.Behbudovun öz repertuarında Azərbaycan xalq ritm və lirikası ilə italyan “Belcanto“ musiqi texnikasının kombinasiyasına müvəffəq olduğu diqqətə çatdırılıb.\nKonsertdə Azərbaycan Dövlət Filarmoniyası və “Üns“ Yaradıcılıq Səhnəsinin solisti Zöhrab Gürcü Rəşid Behbudovun repertuarına daxil olan unudulmaz mahnıları, eləcə də Azərbaycan və Avropa bəstəkarlarının əsərlərini ifa edib.\nOnu fortepianoda Bakı Musiqi Akademiyasının konsertmeyster-müəlliməsi Dilarə Kərimova müşayiət edib. D.Kərimova, həmçinin Azərbaycan və Avropa bəstəkarlarının əsərlərini solo ifa edib.\nKonsertdə Rəşid Behbudovun ifa etdiyi ən məşhur mahnılarından video görüntülər də nümayiş olunub.


“Müsəlman Birliyi” Hərəkatının rəhbəri Taleh Bağırov və daha 17 nəfərin, o cümlədən Azərbaycan Xalq Cəbhəsi Partiyası sədrinin müavini Fuad Qəhramanlı barəsində olan cinayət işi üzrə ittiham aktı təsdiq edilərək baxılması üçün Bakı Ağır Cinayətlər Məhkəməsinə göndərilib.\nYaxın vaxtlarda işin təyin edilməsi gözlənilir.\nMüdafiə tərəfi hesab edir ki, ibtidai istintaq elan edilmiş ittihamla bağlı ortaya sübut qoya bilməyib və bir çox qaranlıq məsələlərə aydınlıq gətirməkdən yayınıb.\n“Bunlardan biri, 26 noyabr 2015-ci ildə Nardaranda həlak olan, ön qarın nahiyyəsindən güllə yarası almış polis işçilərindən birinin hadisə vaxtı nəyə görə zirehli gödəkçədə olmamasıdır, bu belə olsa idi həmin xəsarətin alınması mümkün deyildi. Hər halda rəsmi məlumatlarda Nardaranda keçirilən əməliyyat xüsusi əməliyyat adlandırılıb”, vəkil qeyd edir.\n2015-ci il noyabrın 26-da Nardaranda polisin keçirdiyi xüsusi əməliyyat zamanı 2-si polis olmaqla 6 nəfər ölüb.\nHadisədən sonra 70-dən çox insan saxlanıb. Onlara qarşı Cinayət Məcəlləsinin 221.2.2 (hakimiyyət nümayəndəsinə müqavimət göstərməklə xuliqanlıq törətmək) və 315.1 (hakimiyyət nümayəndisənə qarşı zorakılıq tətbiq etmək), 214.2.1 (mütəşəkkil qrup tərkibində terrorizm), 214.2.3 (odlu silah işlətməklə terrorizm), 214-2 (terrora açıq çağırışlar), 220.2 (kütləvi iğtişaşlara və hakimiyyət nümayəndəsinin qanuni tələblərinə itaətsizliyə çağırışlar), 228.3 (mütəşəkkil cinayətkar qrupun tərkibində qanunsuz silah dövriyyəsi), 228.4 (qanunsuz odlu silah və qaz balonunun gəzdirilməsi), 233 (ictimai asayişin pozulmasına yönələn hərəkətlərin təşkili və onlarda iştirak), 278 (hakimiyyətin zorla ələ keçirilməsi), 279.1 (qanunsuz silahlı birləşmələrin yaradılması və ya onlarda iştirak), 281.2 (mütəşəkkil qrupun tərkibində silahlı qiyamda iştirak) və 283.2.3 (mütəşəkkil qrupun tərkibində dini ədavətin qızışdırılması) maddələri ilə ittiham irəli sürülüb.\nHəbs edilənlərin bir çoxu inzibati qaydada cəzalandırılıb, onlarla insan barəsində isə qrup halında məhkəmələrdə barələrində müxtəlif müddətlərə həbs seçilib.\nAXCP sədrinin müavini Fuad Qəhrəmanlı 2015-ci il dekabrın 8-də həbs edilib. Fuad Qəhrəmanlı Cinayət Məcəlləsinin 281.1-ci (dövlət hakimiyyəti əleyhinə çağırışlar etmə) və 283.2.1-ci (zor tətbiq etmə hədəsilə milli, irqi, sosial, dini nifrət və ya düşmənçiliyin salınması) maddələrilə ittiham olunur. O, facebook səhifəsində yazdığı statusla bağlı ittiham edilir.


Beynəlxalq əlaqələr və indekslər » Azerbaijan Journal of Educational Studies\nAJES » ŞÖBƏLƏR » Beynəlxalq əlaqələr və indekslər\nŞöbədə jurnalın beynəlxalq əlaqələrinin genişləndirilməsi istiqamətində iş aparılır. Nüfuzlu beynəlxalq indekslər öyrənilir, həmin indekslərə üzvlük məsələlərinin jurnalın inkişafına təsiri imkanları müəyyənləşdirilir. Hazırda jurnal bir sıra beynəlxalq indekslərə üzvdür. 08.05.2019 tarixində Türkiyədə fəaliyyət göstərən SOBİAD Beynəlxalq istinad bazası jurnalı öz sıralarına qəbul edib. Bir sıra beynəlxalq indekslərə üzvlük üçün edilən müraciət baxılma mərhələsindədir. Jurnal öz fəaliyyətini beynəlxalq indekslərin tələbləri səviyyəsində təşkil edir.


Xocalı soyqırımı - Minbərdən Könüllərə\nXocalı soyqırımı, 1992-ci il fevralın 25-dən 26-na keçən gecə Ermənistan silahlı qüvvələri tərəfindən Rusiyanın 366-cı motoatıcı alayının iştirakı ilə Xocalı şəhərini işğal edərkən, etnik azərbaycanlılara qarşı baş vermiş soyqırımdır.\n1992-ci il fevralın 25-dən 26-na keçən gecə Ermənistan silahlı qüvvələri SSRİ dövründən Xankəndi (Stepanakert) şəhərində yerləşən 366-cı motoatıcı alayın zirehli texnikası və hərbi heyətinin köməkliyi ilə Xocalı şəhərini işğal etdi. Hücumdan əvvəl, fevralın 25-i axşam şəhər toplardan və ağır artilleriyadan şiddətli atəşə tutuldu. Nəticədə, fevralın 26-sı səhər saat 5 radələrində Xocalı tam alova büründü. Mühasirəyə alınan şəhərdə qalmış təqribən 2500 nəfər xocalı sakini Ağdam rayonunun mərkəzinə çatmaq ümidi ilə şəhəri tərk etdi. Amma bir günün içində yer üzündən silinən şəhəri tərk edən 2500 Xocalı sakinindən 613-ü düşmən gülləsinə tuş gəlib qətliamın qurbanı oldu.\nBu soyqırım nəticəsində 63-ü uşaq, 106-sı qadın, 70-i qoca və qarı olmaqla 613 nəfər Xocalı sakini qətlə yetirildi, 8 ailə tamamilə məhv edildi, 25 uşaq hər iki valideynini, 130 uşaq valideynlərindən birini itirdi. Düşmən gülləsinə tuş gəlib yaralanan 487 nəfərdən 76-sı uşaq idi. 1275 xocalılı əsir, 150 xocalılı itkin düşdü. Dövlətin və əhalinin əmlakına 1 aprel 1992-ci il tarixinə olan qiymətlərlə 5 mlrd. rubl dəyərində ziyan vurulmuşdur.\nFevralın 28-də tərkibində yerli jurnalistlərin də olduğu qrup, 2 vertolyotla azərbaycanlıların həlak olduqları yerə çata bildilər. Gördükləri mənzərə hamını dəhşətə gətirdi – düzənlik cəsədlərlə dolu idi. İkinci vertolyotun havadan mühafizəsinə baxmayaraq, ermənilərin güclü atəşi altında ancaq 4 meyidi götürmək mümkün oldu. Martın 1-də yerli və xarici jurnalistlərin iştirakı ilə hadisə yerində daha da dəhşətli vəziyyət müşahidə olunmuşdur. Meyidlərin skalplarının götürülməsi, qulaqlarının və digər orqanlarının kəsilməsi, gözlərin çıxardılması, çoxsaylı bıçaq və güllə yaraları, ağır texnika ilə əzilmələr, yandırılma halları aşkar edilmişdir.\nOxunub: Bu gün - 0 dəfə, Cəmi - 92 dəfə.\nCümə günü edilməsi lazım olan 10 sünnə\nXocalı soyqırımı şahidlərinin sözləri


Pandemiya günlərində maliyyə dəstəyi alan sahibkar işçini işdən çıxara bilməz\n14 yanvar, 2021 [14:54]\nBu, ilk növbədə, sahibkarlara maliyyə dəstəyinin göstərilməsi şəklində özünü göstərib. Pandemiyadan zərər çəkmiş sahələrdə çalışan muzdlu işçilərin əməkhaqqının müəyyən hissəsinin ödənilməsi üçün dövlət tərəfindən 215 milyon manat, fərdi və mikro sahibkarlara göstərilən maliyyə dəstəyi çərçivəsində isə 80 milyon manat, ümumilikdə 295 milyon manat vəsait ayrılıb.\nİkinci dəfə maliyyə dəstəyi almaq hüququndan bütövlükdə 50 minədək fərdi sahibkar faydalanıb. Bəs sahibkarlar üçün hazırlanmış maliyyə dəstəyinə nəzarət necə həyata keçirilir? Axı bu müəyyən mənimsəmələrə də yol aça bilər, işçiyə əmək haqqı təyinatı üzrə çatdrılmaya bilər.\nİqtisadı Tariyel Baxşiyev bildirib ki, pandemiya dönəmində bu kimi faktların baş verməməsi üçün Vergilər Nazirliyi mütamadi olaraq monitorinqlər keçirib.\n“Kiçik sahibkarlıq subyektləri əmək haqqını nağd şəkildə verirsə, işçi problem yaşayır.Buna görə əmək müqaviləsinin bağlanması vacibdir. Maaşların nağd şəkildə verilməsi həm də mənimsəmələrə də yol aça bilir. Sahibkar işçiyə əmək haqqını təyinatı üzrə çatdırmaya bilər. Bununla bağlı fakt varsa müvafiq orqanlara şikayət edilməlidir. Mütləq araşdırılma aparılacaqı. Vəsaitin köçürülməsində mənimsəmə faktlarına nəzarəti Vergilər Nazirliyi tərəfindən həyata həyata keçirir. Əlbəttə sahibkarlar birtərəfli qaydada işçiylə müqaviləyə xitam verə bilər. Lakin pandemiya günlərində işçiyə görə maliyyə dəstəyi alan sahibkar işçini azad edə bilməz. Vergi ödəyicisi çalışmalıdır ki, ixtisarlara yol verməsin. Əks halda vergi orqanları profilaktik tədbirlər həyata keçirir monitorinqlər aparır. Qeyd edim ki, pandemiya dövründə əmək müqavilələrinin sayında artım olub. Iş yerlərinin rəsmi şəkildə fəaliyyət göstərməsi önəmlidir. Çünki icazələrin alınması vacib idi. İşçilərin adlarının portala salınması qeyri-formal iş yerlərinin azaldılmasına təkan verdi”.


Səmada Türkiyə və Yunanıstan təyyarələri arasında insident - VİDEO\n23:52 28.08.2020 (Yenilənib 10:19 29.08.2020)\nTürkiyə qırıcı təyyarələri Yunanistana məxsus olan və Kipr Respublikası istiqamətində uçan 6 ədəd “F-16” təyyarəsini qovaraq bölgədən çıxarıblar\nBAKI, 28 avqust – Sputnik. Türkiyə Hərbi Hava Qüvvələrinin (HHQ) döyüş təyyarələri Aralıq dənizi səmasında Yunanıstan HHQ-yə aid altı “F-16” qırıcısını bölgədən uzaqlaşdırıb.\nSputnik Azərbaycan “Anadolu” agentliyinə istinadla xəbər verir ki, bu barədə Türkiyənin Milli Müdafiə Nazirliyinin yaydığı açıqlamada deyilir.\n“27 Avqust 2020-ci il tarixində Yunanistana məxsus 6 ədəd “F-16” təyyarəsi Krit adasından havaya qalxaraq, Kipr Respublikası istiqamətində uçub və Türkiyə tərəfindən beynəlxalq “NAVTEX” elan edilən bölgəyə yaxınlaşıb. “F-16” qırıcılarımız onların bu bölgəyə yaxınlaşmalarının qarşısını alıb və bölgəni tərk etməyə məcbur edib”, - açıqlamada belə deyilir.\nMüdafiə Nazirliyi əlavə edib ki, Türkiyə Silahlı Qüvvələri “Şərqi Aralıq dənizində ölkənin hüquq və mənafeyini qorumaqda davam edəcək”.\nABŞ və alyansın hərbi manevrləri nə Gürcüstan xalqının təhlükəsizliyi üçün narahatlığı, nə də "itirilmiş əraziləri geri qaytarmaq" istəyini özündə əks etdirir.\nBAKI, 24 iyul — Sputnik. Gürcüstan Müdafiə Qüvvələri ilə ABŞ Ordusunun Avropa və Afrikadakı Agile Spirit 2021 birgə təlimləri 26 iyul - 6 avqust tarixlərində beş təlim nöqtəsində - poliqonda və Vaziani hava limanında, Senaki aviabazasında, Orfololo və Sorta təlim meydançalarında baş tutacaq. Artıq ABŞ ordusunun zirehli avtomobilləri hava və dəniz yolu ilə Gürcüstana çatdırılıb ki, bu da faktiki olaraq manevrlərin "benefisiarı" sayılır.\nAgile Spirit-in 2021-ci il deklarativ məqsədi – 15 iştirakçı ölkənin qoşunları arasında "operativ uyğunlaşdırmanı" artırmaqdır ki, bu da heç bir əhəmiyyət kəsb etmir. Çünki ortada uyğunlaşdırılmalı xüsusi bir şey yoxdur. Təlimlərin sayı çox deyil və faktiki olaraq iki tərəf – Amerika və Gürcüstan iştirak edir. 2500 iştirakçıdan 700-ü Amerika, 1600-ü isə Gürcüstan hərbçiləridir. Əgər yerdə qalan 200 "süngü"nü digər iştirakçı ölkələrin sayına bölsək, hər bayrağa cəmi 20 nəfər düşər.\nBu cür təmsil olunma, çətin ki, "Tərəfdaşlıqdan keçən güc" devizi altında təşkil olunan çoxmillətli döyüş əməliyyatlarının keyfiyyətini artırsın. Aydın məsələdir ki, təlimlərin əsl məqsədi Amerika hərbi komandanlığı tərəfindən regional əməliyyatlar teatrının öyrənilməsi və Cənubi Qafqazdakı Rusiya Federasiyası və müttəfiqlərinə qarşı yeni təxribatlardır. ABŞ və tərəfdaşlarının növbəti güc nümayişinin yalnız və yalnız Rusiyaya ünvanlandığını anlamaq üçün Qafqazın coğrafi xəritəsinə baxmaq kifayətdir.\nAmerika ordusu bu komanda heyətləri ilə təmsil olunur: ABŞ-ın Avropadakı Xüsusi Əməliyyatları, 21-ci Müharibə Dəstək Teatrı, 7-ci Ordu, 173-cü Hava-Desant Briqadası, 1-ci Piyada Briqadası, ABŞ-ın Avropadakı Hərbi Hava Qüvvələri, Corciya Milli Qvardiyası və başqaları... Bu komandanlıqların tabeliyindəki bütün qoşunlar qəfildən Gürcüstanda peyda olsalar, hər şey baş verə bilər.\nAgile Spirit 2021 proqramına briqadaların komanda məntəqələrində qarşılıqlı fəaliyyət, batalyon səviyyəsində döyüş atəşi ilə poliqon təlimləri ("real təlim şəraitində") daxil edilib.\nƏn nəzərəçarpan epizodlar - Gürcüstan, Böyük Britaniya və Polşanın iştirakı ilə hava-desant əməliyyatı və Gürcüstan, ABŞ, Böyük Britaniya, Rumıniya və Polşanın Sorta poliqonunda xüsusi əməliyyat qüvvələrinin bəzi birgə hərəkətləridir.\nQalan iştirakçıların - Azərbaycan, Almaniya, Latviya, Litva, Estoniya, Kanada, İtaliya, İspaniya, Türkiyə və Ukraynanın nə işlə məşğul olacağı hələ məlum deyil. Lakin alyans rəsmi olaraq Rusiyanı 2030-cu ilədək əsas hərbi təhlükə hesab edir və "varyaqlar"ın Gürcüstanda olması üçün konseptual və taktiki əsas budur.\nAgile Spirit 2021 manevrləri dinc əhalisinin təhlükəsizliyinə birbaşa təhdiddir. Məsələn, estoniyalı tərəfdaşlar təlim zonasında meşələri tez-tez yandırırlar, Ukrayna əsgərləri təsadüfən gürcü kəndlərini atəşə tuta bilərlər, Amerika xüsusi təyinatlıları isə kənd təsərrüfatı müəssisələrinə basqın etməyə alışıblar. Hər şeydən əvvəl isə Gürcüstan zirehli texnika kolonnaları Senaki-Leselidze və Xaşuri-Axalsixe-Vale avtomobil yollarını bağlaya bilər.\nAgile Spirit təlimləri dinc, nisbətən çiçəklənən Gürcüstanda 2011-ci ildən bəri keçirilir və hazırki təlimlər sayca onuncudır. 2018-ci ildən bu yana Agile Spirit təlimləri hər iki ildən bir keçirilir (2020-ci ildə pandemiya nəticəsində təlimlər baş tutmayıb).\nABŞ və alyansın hərbi manevrləri nə Gürcüstan xalqının təhlükəsizliyi üçün narahatlığı, nə də "itirilmiş əraziləri geri qaytarmaq" istəyini özündə əks etdirir. Xarici qoşunlar on illərdir ki, "dəstək bazaları" şəbəkəsi yaratmaq, sabitliyi pozmaq üçün Gürcüstandan istifadə edir və bununla da yalnız Cənubi Qafqazdakı hərbi-siyasi gərginliyin artmasına xidmət edirlər.\nVaşinqton inadla Tbilisini Moskva ilə ikinci silahlı qarşıdurmaya itələyir, halbuki 2008-ci ilin avqustunda "Təmiz Sahə" Gürcüstan əməliyyatının nəticələrini hələ heç kim yaddan çıxarmayıb.\nMüstəqil Gürcüstanın "NATO kursu" ilə getməyə, yenidən silahlanmağa və "əməliyyat uyğunluğunu "inkişaf etdirməyə daha yüz il haqqı var, ancaq Gürcüstanın nöqteyi-nəzərindən "üsyankar" qonşularının təhlükəsizliyi Rusiyanın iqtisadi və hərbi gücü tərəfindən möhkəmləndirilib.\nMoskva Tbilisi ilə NATO arasında yaxınlaşma təhlükəsi barədə bir neçə dəfə açıq xəbərdarlıq edib və RF Silahlı Qüvvələri Baş Qərargahının qarşılıqlı strateji planlaşdırması heç kimə sirr deyil.\nAlyansın Gürcüstan dağlarındakı manevrləri bütün iştirakçılar üçün ağır itki və nəticələrə gətirib çıxara bilər. Bir də ki, ümumiyyətlə, hərbiləşdirmə heç vaxt ölkələrin inkişafına və çiçəklənməsinə töhfə verməyib.\nYenidən silahlanma və "qoparılış"\n3,9 milyon əhalisi olan kiçik və yoxsul Gürcüstan dünya hərbi güc reytinqində Çad və Zimbabvedən sonra 92-ci yerdədir.\nGürcüstan ordusunun 20 000 fəlaiyyətdə olan hərbçisi var. Quru qoşunlarında döyüşqabiliyyətli dörd briqada mövcuddur, silahlanmasına 163 tank, təxminən 156 özüyeriyən texnika və yedəkli silah, 50 raket qurğusu var. Üç il ərzində tank və artilleriya sayı əhəmiyyətli dərəcədə azalıb, lakin Gürcüstan müasir və bahalı NATO standartları ilə ayaqlaşaraq hava hücumundan müdafiə sistemini uğurla inkişaf etdirir. Və nədənsə yüzlərlə tank əleyhinə raket alır.\nHeç kim bu respublikanı təhdid etməsə də, kifayət qədər silahı var (hava məkanına nəzarət obyektləri - Qara dənizin qərb hissəsi və Rusiyanın cənubu daxil olmaqla, qonşu ölkələr – 470 kilometrə qədər radius əhatə edir).\nGürcüstan ərazisinin qərbdən şərqə qədər uzunluğu 440 kilometr, şimaldan cənuba isə 200 kilometrə çatmır. İnkişaf etmiş hava hücumundan müdafiə sisteminə yüz milyonlarla lari xərcləməyin heç bir mənası yoxdur, bu yalnız ABŞ və NATO qoşunlarının Qafqazdakı genişmiqyaslı əməliyyatı zamanı yerləşdirilməsi üçün lazım gələ bilər.\nGürcüstan təkcə Amerika istehsalı olan "Javelin" Tank Əleyhinə Raket Kompleksinə 75 milyon dollardan çox vəsait xərcləyib, ancaq belə məlum olub ki, bu da kifayət etmir və silahın yeni partiyasına ehtiyac var.\nTbilisinin Rusiya sərhədləri yaxınlığında NATO hərbi potensialından hər hansı bir şəkildə istifadə etmək planları təəccüb doğurur.\nAlyansa üzv ölkələrin keçmiş Yuqoslaviya, Liviya, Əfqanıstan, İraq və Suriyada apardıqları son hərbi əməliyyatların nəticələri yalnız NATO-nun "təcrübə" ölkələrinin regional sabitliyi və milli təhlükəsizliyi ilə uyğunsuzluğundan xəbər verir. Gürcüstanı həqiqi təhdidlər isə yalnız ABŞ və Şimali Atlantika Alyansından gözləyir.\nRusiya xarici işlər naziri Sergey Lavrov iyulun 23-də bəyan etdi: "Yaxın qonşularımızı, bizə qardaş xalqları "ya Qərb, ya Rusiya Federasiyası" şəklində seçim etməyə məcbur qoyaraq ətrafımızda qeyri-stabillik kəməri yaratmağa çalışırlar"..\nDağıdıcı düşmənçilik məntiqinin kökündə Qərb tərəfdaşlarının tətbiq etdiyi silahlanma, Gürcüstanın Rusiyadan "qoparılması, Qərblə qarşılıqlı öhdəliklər olmadan hərbi-siyasi "münasibətlər" dayanır – yəni, dalana aparan yol...\nLavrov bəyan edib ki, Qərb Rusiyanın ətrafında qeyri-stabillik kəməri yaratmağa çalışır\nRusiya Əfqanıstanla sərhəddə taktiki təlimlərə başladı


Qarabağ erməni hərbi birləşmələrindən tamamilə təmizlənməlidir – Ekspert - TuranMedia.Az\nƏsas səhifə Cəmiyyət Qarabağ erməni hərbi birləşmələrindən tamamilə təmizlənməlidir – Ekspert\nQarabağ erməni hərbi birləşmələrindən tamamilə təmizlənməlidir – Ekspert\n02.06.2022 9 Baxış\n44 günlük Vətən müharibəsində Azərbaycan qalib gəldi. Lakin görünür Ermənistan Azərbaycanın bu qələbəsi ilə barışmaq istəmir. Müharibənin bitdiyi gündən indiyə kimi ermənilər dəfələrlə təxribat törətməyə çalışıb.\nBu günlərdə isə Ermənistan silahlı qüvvələrinin bölmələri dövlət sərhədinin Tovuzqala rayonunun Müsürskənd və Basarkeçər rayonunun Yuxarı Şorca yaşayış məntəqələri istiqamətlərində yerləşən mövqelərindən Azərbaycanın mövqelərini atıcı silahlardan atəşə tutub.\nMaraqlıdır, ermənilər bu təxribatları ilə nəyə nail olmaq istəyir?\nTuranmedia.az xəbər verir ki, mövzu ilə bağlı KONKRET.az-a danışan hərbi ekspert Abuzər Əbilov bildirib ki, Ermənistan ordusunda Paşinyanın əleyhdarları çoxdur:\n“Bütün müharibələr sülhlə bitir. Lakin Azərbaycanın qələbə qazandığı Vətən müharibəsi sülhlə yekunlaşa bilmir. Çünki Ermənistanda hazırki dövrdə siyasi proseslər həddən artıq pozğun məcraya gəlib çatıb. Ermənistanın Baş nazirinin dediyi və vəd etdiyi sülh prosesi öz həllini tapa bilmir. Paşinyan Brüsseldə səsləndirdiyi fikirlərdən Moskva səfərlərindən sonra imtina edir. Orduda baş nazirin əleyhdarları var. Həmin şəxslər Rusiyayönümlü qüvvələrdir. Ona görə də yaxın günlərdə sülhün bərqərar olmasına inanmıram. Hərbçilərin Ermənistan ordusuna birbaşa təsiri varsa qarşıya qoyulan məqsədlərə çata bilmərik. Ərazidə olan sülhməramlı qüvvələr də demək olar ki, öz vəzifələrini yerinə yetirə bilmir. Monitorinq qrupları yalnız protokol tərtib etməklə məşğuldur”.\nEkspertin fikrincə, Qarabağ erməni hərbi birləşmələrindən tamamilə təmizlənməlidir:\n“Hadisələrin gedişatına təsir mexanizmi yoxdur. Ona görə də ermənilərin təxribatlarına son qoymaq üçün Azərbaycan öz ərazilərində dərhal anti-terror əməliyyatına başlamalıdır. Ərazilərimizdə qalan separatçı qüvvələr və terroristlər məhv edilməli, qondarma rejimin saxta “”vəzifəli” şəxslər həbs edilməlidir. Qarabağ erməni hərbi birləşmələrindən tamamilə təmizlənməlidir. Yalnız bundan sonra delimitasiya və demarkasiya işlərinə start verilə bilər. Ermənistanın təxribatlarına qarşı kəskin və adekvat reaksiya verilməlidir. Çünki vəziyyət belə davam edərsə başıpozuq erməni dəstələrinin təxribatlarının sonu gəlməyəcək”.


Hacıbala Abutalıbov — Vikipediya - Haqqinda Melumat - Vikipedia\nHacıbala Abutalıbov — Vikipediya\nHacıbala İbrahim oğlu Abutalıbov (13 may 1944(1944-05-13), Türkmənbaşı, Balkan vilayəti) — Bakı Şəhər İcra hakimiyyətinin başçısı (2001–2018), Azərbaycan Respublikasının Baş nazirinin müavini (2018–2019).\n21 aprel 2018 — 21 oktyabr 2019\n17 yanvar 2000 — 30 yanvar 2001\nBakı Şəhər İcra hakimiyyətinin\n30 yanvar 2001 — 21 aprel 2018\n16 fevral 1995 — 17 yanvar 2000\n13 may 1944 (1944-05-13) (76 yaş)\nKrasnovodsk, Türkmənistan SSR, SSRİ\nAzərbaycanda ilin adamı mükafatı\nHacıbala Abutalıbov 1944-cü il mayın 13-də Türkmənistanın Krasnovodsk şəhərində anadan olmuşdur. 1965-ci ildə Azərbaycan Dövlət Universitetinin fizika-riyaziyyat fakültəsini bitirmişdir.Əslən Naxçıvan Muxtar Respublikası Ordubad rayonundandır.\n1968-ci ildə keçmiş SSRİ-nin Leninqrad şəhərində (hazırki Rusiyanın Sankt-Peterburq şəhəri) A.F.İoffe adına Fizika-Texnika İnstitutunda aspiranturaya daxil olmuş, SSRİ Elmlər Akademiyasının müxbir üzvü, Lenin mükafatı laureatı Yevgeni Fyodoroviç Qrossun və Marina Lazaryevna Bellenin rəhbərliyi altında 1976-cı ildə namizədlik dissertasiyasını müdafiə etmiş, 1987-ci ildə isə Lenin mükafatı laureatı akademik Aleksandr Aleksandroviç Kaplyanskinin rəhbərliyi ilə həmin institutda fizika-riyaziyyat elmləri doktoru yüksək elmi dərəcəsi adını almışdır. Fizika-riyaziyyat elmləri doktoru, professordur. Amerika, İngiltərə, Fransa, Almaniya, Rusiya və sair dövlətlərin qabaqcıl elmi jurnallarında çap olunmuş 200-dən çox elmi əsərin və monoqrafiyanın, 30-dan çox elmi ixtiranın müəllifidir.\nH.Abutalıbovun rəhbərliyi altında 10-dan çox elmlər doktoru və elmlər namizədi yetişmişdir. 1988-ci ildən Azərbaycan Milli Elmlər Akademiyasının Fizika İnstitutunda "Yarımkeçiricilərin kvant elektronikası" laboratoriyasının müdiridir.\n1995-ci ilin fevral ayından 2000-ci ilin yanvar ayınadək Azərbaycan Respublikası Prezidentinin Fərmanı ilə Suraxanı Rayon İcra Hakimiyyətinin başçısı olmuşdur.\n1999-cu ilin iyul ayında Azərbaycan Respublikası Prezidenti "Suraxanı Rayon İcra Hakimiyyətinin müsbət iş təcrübəsinin yayılması haqqında" Sərəncam imzalamışdır.\n2000-ci ilin yanvar ayından 2001-ci ilin yanvar ayına qədər Azərbaycan Respublikası Baş nazirinin müavini vəzifəsində çalışmışdır.\n2001-ci ilin yanvar ayından Azərbaycan Respublikası Prezidentinin Fərmanı ilə Bakı Şəhər İcra Hakimiyyətinin başçısı təyin edilmişdir.\n21 aprel 2018-ci ildə Azərbaycan Respublikasını Baş nazirinin müavini təyin edilmişdir.\nYeni Azərbaycan Partiyası İdarə heyətinin üzvüdür, ailəlidir, iki oğlu var.\nVikianbarda Hacıbala Abutalıbov ilə əlaqəli mediafayllar var.\nVikisitatda Hacıbala Abutalıbov ilə əlaqəli məlumatlar var.\nLast edited on 16 dekabr 2019, at 13:17


Günəbaxan tumu kökəldirmi? – Foodinfo.az\nBütün xəbərlər Faydalı Maraqlı Qida xəbərləri Sağlam qidalar Yan manşet\nFoodinfo.az Bakupost.az-a istinadən xəbər verir ki, bu suala birmənalı cavab vermək çətindir. Bəziləri bu məhsuldan daim istifadə etdiklərini və kökəlmədiklərini söylədiyi halda, bəziləri bu tumların onlara çox mənfi təsir etdiyini və çəki artırdığını qeyd edirlər. Əksəriyyət düşünür ki, fiziki yüklənmələr tumdan gələn kalori yükündən istifadə etməyə imkan verir. Bəs günəbaxan tumu bu dərəcədə ziyanlıdırmı?\nBir çox diyetlər var ki, onların tərkibinə günəbaxan tumu da daxildir. Bu tumların tərkibində qanda xolesterolu aşağı salmağa imkan verən doymamış yağ turşuları vardır ki, bunlar həm də yaşlanma prosesini ləngidir. Bununla yanaşı günəbaxan tumlarının tərkibində bitki yağları da vardır ki, bunlar qanda xolesterol miqdarının azaltsalar da, nəticədə yenə də yağ olaraq qalırlar. Belə ki, günəbaxan tumunun kalori dəyəri çox yüksəkdir – 100 qr üçün 520 kilokaloridir ki, bu da ətin kalorisindən dəfələrlə çoxdur.


Günün Ramazan teqvimi (15 iyul) - Azadliq Xeber\nGünün Ramazan teqvimi (15 iyul)\n02:14 xeber – 28 ramazan 1436 – 15 iyul 2015\n28-ci gününün duası: “Allahummə vəffir həzzi fihi minən-nəvafil. Və əkrimni fihi bi-ihzaril-məsail. Və qərrib fihi vəsiləti ileykə min beynil-vəsail. Ya mən yəşğəluhu ilhahul-mulihhin”.\nAyə: “Kim (axirətdən vaz keçib) dünyanı və onun bərbəzəyini istəyirsə, Biz ona əməllərinin əvəzini (sağlamlıq, sərvət, övlad, gözəl yaşayış) elə orada (dünyada) verərik. Onların dünyadakı mükafatları əsla azaldılmaz. (Dünyada yaxşı işlər görüb etiqadı olmayan şəxsə axirətdə dünyəvi əməlləri heç bir fayda verməz. Çünki Allah ona dünyadakı yaxşı əməllərinin əvəzini elə dünyanın özündə verər). Belələrinin axirətdə atəşdən (cəhənnəm odundan) başqa heç bir payı yoxdur. Onların dünyada gördükləri işlər puç olar və bütün əməlləri boşa çıxar!.” /Hud-15,16/\nHədis: “Kim bir orucluya iftar verərsə (etdirərsə) orculu qədər savab qazanar. Oruclunun savabından da heç nə əskilməz.”


“Gələcəyə Körpü” GİB-in könüllüsü Bakıda maarifləndirici seminar həyata keçirib. | Bridge to the Future\n10 avqust 2019-cu il tarixində “Gələcəyə Körpü” Gənclər İctimai Birliyinin könüllüsü Lalə İsmayılova Macarıstanda 2 aylıq ESC (Avropa Həmrəylik Korpusu) Proqramı çərçivəsində layihəsini yekunlaşdırdıqdan sonra Bakı şəhər Binəqədi Gənclər Evində ESC (European Solidarity Corps – Avropa Həmrəylik Korpusu) haqqında seminar verib.\nSeminarın icra edilməsində məqsəd yerli gənclərə ESC haqqında məlumat vermək, Avropa ölkələrində könüllü olmağın yolları, faydaları və bu imkanlara necə müraciət edilməsi haqqında onları maarifləndirməkdir.\nSeminarda Avropa Könüllülük Proqramlarında iştirakın gənclərin sosial və mədəni inkişafına müsbət təsir etməsi, o cümlədən onlara yeni təcrübə və dostlar qazandırmağından da bəhs edilib.\nQeyd edək ki, AHK layihələrində iştirak etmək üçün 18-30 yaş aralığında olmalısınız. İştirak etmək üçün AHK-nun rəsmi səhifəsindən daha ətraflı məlumat əldə edə bilərsiz (https://europa.eu/youth/solidarity_en).\n“Gələcəyə Körpü” Gənclər Birliyi


Putin Belarusda tutulan hərbçilərə görə Təhlükəsizlik Şurasını topladı Ayna.az\nRusiya Prezidenti Vladimir Putin və Təhlükəsizlik Şurasının üzvləri Belarusda saxlanılan Rusiya vətəndaşlarının tezliklə azad ediləcəyinə ümidlidirlər. AYNA xəbər verir ki, bu barədə dövlət başçısının mətbuat katibi Dmitri Peskov bildirib.\n“Prezidentlə Təhlükəsizlik Şurasının üzvləri arasında keçirilən videokonfransda Belarusda tutulan Rusiya vətəndaşları haqqında ətraflı söhbət getdi”, - deyən Peskov bildirib ki, 33 Rusiya vətəndaşının Belarusda əsassız tutulması müttəfiq münasibətlərinin parametrlərinə uyğun deyil. Onun sözlərinə görə, saxlanılanlar qanunsuz heç bir iş görməyiblər: “Onlar Belarusun daxili işləri ilə əlaqədar orda olmayıblar. İttihamlar əsassızdır”\nQeyd edək ki, iyulun 29-da Belarusda 33 Rusiya vətəndaşı tutulub. Rəsmi Minsk iddia edir ki, həmin şəxslər Rusiyaya məxsus özəl hərbi şirkət olan “Vaqner” hərbçiləridirlər. Belarus hökuməti hesab edir ki, muzdlu hərbçilər avqustun 9-da keçiriləcək prezident seçkiləri ərəfəsində ölkədəki vəziyyəti gərginləşdirmək məqsədilə gəliblər. Belarus Prezidenti Alexandr Lukaşenko məsələ ilə bağlı rəsmi Moskvadan izahat tələb edib.\nMüəllif: Ayna.az 31 İyul 2020 18:02\n31 İyul 18:02 Dünya


Adil Əliyev idmançılara dəstək üçün Slovakiyaya getdi - modern.az\n12 Oktyabr 2018, 12:38 | AKTUAL\nAdil Əliyev idmançılara dəstək üçün Slovakiyaya getdi\n13-21 oktyabr tarixində Slovakiyanın Bratislava şəhərində WAKO versiyası üzrə böyüklər arasında Avropa Çempionatı keçiriləcək. Avropa Çempionatı kikboksinq idman növünün “Lou kik” və “kik layt” və “K-1”versiyalarında baş tutacaq.\nModern.az xəbər verir ki, yarışda idmançılara mənəvi dəstək üçün Azərbaycan Kikboksinq Federasiyasının prezidenti, millət vəkili Adil Əliyev, vitse-prezident Güloğlan Cabbarov da Slovakiyanın paytaxtına yola düşüblər. Artıq çempionatda neçə nəfərin iştirak edəcəyi müəyyənləşib.\nFederasiyasının baş məşqçisi Elşən Abdülrəhman, məşqçilər Hakim Hacıyev, Telman Məhərrəmov, Fəxrəddin Quliyev, beynəlxalq dərəcəli hakim Elnur Aliyev və respublika dərəcəli hakim Aydın Ağabəyov, milli yığma komandanın rəisi Məhəmməd Babayev və 17 nəfərdən ibarət olmaqla qadın kikboksçu Nehir Rəcəbzadə ölkəmizi təmsil edəcəklər.